
Egy hindú reformator a keresztény dogmákról. 


A világeseményekkel párhuzamosan haladnak a népek 
szellemi mozgalmai. Azsia és Európa gyakoribb érintkezése az 
emberiség vallási fejlődésének új alakulásait késziti elő. A látó- 
határ kiszélesűlt és a hajdan kiválasztott nép szűkkörű Isten- 
eszméje és a régi hitvallásos kereszténység megkötött hitvilága 
fölött az emberi szellemnek Ázsiában is tisztább szemléletei 
jelennek meg. A nagy vallási multra viszszatekintő Indiának 
az európai kereszténység a régi hitvallásos formát ajánlja, de 
az ázsiai hittérités nem bir sem népet vonzani, sem egyes 
művelt egyéneket, kiválóbb gondolkozókat az indiai-árják közül 
meghóditni. Nem a polynesiai szigetek kezdetleges népével és 
a sötét Áfrika fetiseket imádó néger törzseivel áll itt a régi 
hitvallásos kereszténység szemben, hanem a magasabb vallási 
gondolkozás logikai formáiban fegyelmezett néppel. És mig Euró- 
pában a rendelkezésére bő mértékben álló külső, anyagi eszközök- 
kel tartja még e hitvallásos kereszténység sok helyütt hatalmát, 
szellemileg az indiai vallásos gondolkozóknál sem nyer igazolást. 
Pedig itt még nem is amaz előhaladt szellemekre tekintünk, kik a 
szabadelvű kereszténység hatása alatt megalkották az indiai theis- 
must, a Brahmo-Somajt, mely félszáz év óta mint , Uj kijelen- 
tés", apostolaival Indiának fénye és gyülekezeteivel társadalmi 
ereje; hanem azokra, a kik vallási reformra törekesznek ugyan, 
de még a brahmanismus körén belől állanak, azokra, a kik 
reformkérdésekkel a brahmanismusban is foglalkozhatnak, mert 
a szabad vizsgálódással és értelmi előhaladással mindig jó 
viszonyban volt a brahmanok vallása.! E reformatorok sem 
hagyják a kereszténységet figyelmen kivül, de annak régi dogmai 
tételeit igazolni nem tudják, sőt bizonyos fensőbbséggel birálják 
a régi hitvallásu keresztény egyházat. Közülök Swámi Abhe- 

dánanda válik ki... Minket e vallási reform érdekel, mert ha nem 
is ért el addig, mint az unitarismushoz közeledő Brahmo-Somaj, 
de oly árnyalatnak tünik föl, mely fejlődhetik és a tisztább 
kereszténységből új szineket vehet föl. Azért itt közöljük, nehány 
pontjában, Swámi Abhedánanda ez értekezését." 


A. hindú különbséget tesz az egyház vallása és a között 
a vallás közt, a melyet Krisztus tanitott. Megkülönbözteti azt a 
vallást, melyet az egyház állapított meg és ma is prédikáltat ; 
megkülönbözteti a hitvallást, szemben a tiszta sziv vallásával, 
melyet Jézus tanitott s melyet az ő tanitványai gyakoroltak. 
Annak a vallásnak, a melyet a Krisztus tanitott, tehát az igaz, 
a tiszta kereszténységnek nincs dogmája, nincs hitvallása. Az 
a szivnek a vallása, kötelező szertartás nélkül, vallás czere- 
monia, vallás papi csalás nélkül; nem egy könyvön, hanem a 
sziv érzelmein alapul, az egyes lelkeknek a mennyei Atyával 
való közetlen összeköttetésén. Az egyházi vallás ellenben köny- 
vön alapul, dogmákban hiszen, hitvallást tanit, theologiai tan- 
tételekkel van teliive, szertartásokat gyakorol, 
végez és egy papihadnak engedelmeskedik. 

Az ismert keresztény egyháztörténelem Kr. u. 325 évvel 
kezdődik, Nagy Konstantinos uralkodásának 20." évében, abban 
az esztendőben, mikor a niceai zsinatot tartották. A kik e fel- 
séges római császárnak élettörténetét olvasták, emlékezni fognak 
arra, hogy az egyházi dogmák ez úgy mondott kegyes támo- 
gatójának mily érdekes jelleme volt. Saját fiát és saját nejét, 
Faustát alaptalan gyanura halálra itélte, sógorát Liciniust és 
annak ártatlan fiát magától eltaszította, mindenik ellenfelét dara- 
bokra vágatta. Es mégis a görög egyház sze 
őt és mint Szent Konstantinost tiszteli . . 


eczeremóniákat 


ntnek nyilvánította 
. Nagy Konstantinos 
olt ; ozott ; az egybegyült 
püspököknek megparancsolta, hogy a niceai zsinat határozatait 
mint a Szentlélek sugallatait tekintsék. Ez időtől kezdve ülé 
egyház e hitvallást, melyet csaknem minden vasárnap ismétel- 
nek az orthodox templomokban, authentikusnak hirdette. 

Az elrémitő tudósitások az irásh 


Év j lós amisitásokról, politikai 
cüzdelmekről, theologiai csalásokról, szellemi botrányokról, szen- 

vedélyességekről, melyek kiátkozást, egyházból kirekesztést, 
véres öldöklést, embertelen orgyilkosságokat idéztek elő a gyü- 
lekezetekben, tisztán mutatják, hogy minő eszközöket használtak 
az egyházi hitvallás fölépitésére. Az egyháztörténelem ismerői 
emlékezni fognak arra, hogy a veszekedésekben, melyek a niceai 
zsinat után következtek, leányokat bántottak és korbácsoltak 
meg, szent helyeket gyaláztak meg, templomokat égettek föl, 
papokat tapostak lábbal. Ilyen dolgokat miveltek az egyházi 
dogmatismus alapitói, kegyes püspökei. 

A 431-ben Ephesusban tartott zsinaton a szerzetesek és 
püspökök azt kiáltották: ,A ki Krisztusban két személyt vesz 
föl, nestorianus, vágjátok le!" A viták folyamán egy püspök 
egy más püspököt halálra küldött, egy templomban 187 holt- 
testet hagytak hátra; ily embertelenségekkel akarták igazhítü- 
ségüket meggyőzőleg bizonyitani. Ilyenek voltak e különös szen- 
teknek gyülései, melyek az egyház oszlopait épitették. Gondol- 
hatjuk, hogy minő szellem vezérelte az egyházi hitvallást 
megállapító conciliumokat. Kezdettől mostanig a gondolat- és 
szólásszabadság, mely az igaz vallást jellemzi, el volt nyomva 
s fanatismus, vakbuzgóság, kiátkozás, vallási üldözés, minden- 
féle kinzás és ördögi tett követtetett el a vallás nevében. Gyü- 
lölet, kegyetlenség s véres harcz uralkodott a szeretet, könyö- 
rület, jóakarat és béke helyett. Az egyházi hitvallás a világból 
eltünt volna, hogyha kardot nem rántanak és ártatlan vért nem 
ontanak a keresztény vallás nevében. Ezeket a tényeket, a világ 
vallástörténelmének lapjairól nem lehet kitörülni. S lehet-e cso- 
dálni, ha a hindúk békés, emberszerető, szelid szive, mely min- 
dig kész áldást, jólétet kivánni s a szeretetet úgy az emberekre, 
mint más élő teremtményekre kiárasztani, az egyházi dogma- 
tismust elveti? Kell-e csodálkozni, hogy a hindúk, kik az isten- 
séget minden lélekben elismerik, késlekednek elfogadni egy oly 
rendszert, mely a dogma terméketlen földjére van alapitva, 
melyért ártatlan emberek vérét ontották ki? A sorsnak különös 
gúnyja, hogy a hindúk megérték, hogy ama dogmáknak kép- 
viselői, feledve a mult történelmét, Indiába jőnek, hogy az úgy- 
nevezett ,pogányoknak" tudtul adják, hogy az egyházi vallás 
civilizálta a világot, a földre békét hozott és a bűnösök lelkét 
megszabaditotta. De a hindúk szeretik az igazságot, az ő vezérlő 


csillaguk a gondolat- és szólásszabadság. A hindúk szeretik az 

eléjük tárt dolgokat észszerü vizsgálatnak alávetni. Bajos dolog 
egy hindút arra birni, hogy vakon higyjen valamit. Mielőtt egy 
dogmát, mint igazságot elfogad, forrása után vizsgálódik, meg- 
fontol minden mellette és ellene szóló bizonyítékot és azután 
összehasonlítja ama magasabb eszményekkel, a melyeket ő saját 
hazájában ismer . . . Elolvassa előbb a bibliát, használja eszét 
és logikáját, aztán átvizsgálja a nyugati tudósoknak és vizs- 
gálóknak minden iratát, melyekben a keresztény bibliát a tör- 
ténelmi vizsgálódás álláspontjáról részrehajlatlanul vizsgálták. 

A hindú tudja, hogy az utóbbi százévben a nyugati tudósok 
közt nagy vita volt a felett, hogy a Názáreti Jézus az a tör- 
ténelmi személy-e, a milyennek a synoptikus evangeliumok 
rajzolják. Ezért kételkedik, hogy Jézusnak a történelmi sze- 
mélyisége éppen olyan lenne, a milyennek az evangeliumok 
leírják. Ismeri azokat a bizonyítékokat is, melyeket magasan 
álló vizsgálódók vizsgálatai szolgáltattak és tudja, hogy a kano- 
nikus evangeliumokban való leirás, a Názáreti Jézus életével 
és tanaival összekötött eseményekre vonatkozólag, nem egyezik 
azokkal a tényekkel, melyeket más források adnak. 

A keresztény hittéritő Indiában azt prédikálja, hogy az 
új szövetség a keresztény kijelentés vagy Isten szava. A művelt 
hindú azonban tudja, hogy sem Jézus nem hagyott semmiféle 
iratot hátra, sem az ő tulajdonképpeni tanítványai nem irták 
egyikét se amaz evangeliumoknak, melyeket az egyház Isten 
csalhatatlan és kinyilatkoztatott szavának vett fel. És éppen 
annyira ismeretes előtte az a tény is, hogy sem a bibliában, 
sem azonkivűl egy egykorú okmány vagy tudósítás sincs a Jézus 
életére és tanitásaira vonatkozólag és hogy a legkorábbi iratok, 
tartalmuk szerint, Pálnak valódi levelei. A 14 levél közűl, melyek 
Páltól származottaknak vannak jelezve, csak négy tartatik authen- 
tikusnak ; ezek a rómaiakhoz irt levél, a korinthusiakhoz irt 
két levél és a galatabeliekhez irt levél. 

I Azonfelül Pál Jézus Krisztust sohasem látta, csak egyszer 
látományban és Jézust csak egyszer s egyetlen mondatban 
35 vákggátk az utolsó vacsora emlékünnepélyére vonatkozva : ale 

i zelemre tegyétek." Sok orthodox egy- 


házi is megengedi, hogy Pál sok tant vezetett be, melyeket 


később az egyház dogmáúl fogadott el. De az orthodoxia képvi- 

selőitől, kik a hindúknak az új szövetséget, mint Isten kinyi- 
latkoztatott szavát állitják oda, a hindúk azt kérdezik: , Hogyha 
Isten az ő szavát kiakarta nyilatkoztatni, miért inspirálta annyi 
különböző embernek egy közvetités történetét és azután miért 
vetettek el sokaktól csaknem mind ezek az iratok, kivéve négyet, 
mint hamisítottak és nem pontosak?" 

Irenaeus, lyoni püspök idejéig, ki Kr. u. 200 körűl élt, 
nem hallunk semmit a négy kanonikus evangeliumról. Az egy- 
házi törvénynek ő a tulajdonképpeni megalapitója. Irenaceus emliti 
először a négy evangeliumot. Nagyon érdekesek a négy evan- 
gelium felvételéről a bizonyitékai, de még sem meggyőzők. 
Irenaeus azt mondja : , Nem lehetséges, hogy négy evangeliumnál 
több vagy kevesebb legyen; mivel négy égtáj van, négy elem, 
négy évszak, négy főszél, az egyháznak is négy oszlopa kell 
legyen és ez okból négy evangeliumunknak kell lenni." Mily 
okos bizonyitéka ez a hires püspöknek ! 

Ezenfelül annyi képtelenség, ellenmondás és tévedés van 
ez evangeliumokban, hogy egy vizsgálódó hindú se fogadja el 
csalhatatlannak és Isten kinyilatkoztatott szavának. Ázt a módot, 
melylyel az egyház ez elméletet fentartja és e könyvnek csal- 
hatatlansagát hirdeti, a hindú mint egyházi dogmát elveti. 

Hogyha a hindú az apostoli hitvallást és a hitnek ama 
tizenkét eczikkelyét olvassa, melyek a niceai hitvallásban fog- 
laltatnak és a theologiai változtatásoknak főrészét teszik és az 
angol püspöki egyház 49 czikkelyéig kiterjednek, azokban a 
dogmák sorozatát találja, a mely dogmák sem az észhez nem 
szólnak, sem a tudomány vagy bölcselem nem támogatja. Azokat 
egyszerűen elfogadták, nem tekintve arra, ha egyeznek-e az 
észszel vagy nem egyeznek. A hindú szellem csak olyan hit- 
czikkeket tart igazaknak, mélyek az ész következtetésein ala- 
pulnak s melyeket a tudomány és bölcselem támogat. A hindú 
azt mondja, hogy mivel Isten nekünk észt, szellemet, értelmet 
adott s szabadakaratot, hogy azokat használjuk, az ő akaratja 
ellen cselekednénk, ha mi bármit, akármely embertől jövő tudó- 
sitás tekintélyén vakon elfogadnánk. Nekünk minden ilyen 
ajánlt dolgot először a logika olvasztóteknőjében, a helyes 
következtetések tüzében próbára kell tennünk és azért minden 
hitezikket, mielőtt elismernők, megvizsgálnunk. 

Az első hitczikk a megütközés köve a hindú szemében, 

mivel e hitczikk hátterét a teremtés történelme alkotja. A világ 
teremtéséről szóló tudósítás, mely szerint egy a világon kivűli 
lény a világot a semmiből hat nap alatt teremtette, a hindú 
előtt képtelennek és gyermekesnek látszik, mivel a fejléstan 
hitében nevekedett, mely szerint a világ fokozatos fejlésnek 
az eredménye. A hindú szellem nem tudja hinni, hogy ez a világ 
ezelőtt hatezer évvel teremtetett és hogy ez a föld már a nap 
előtt létrejött. A hindú nem hiszen a semmiből való teremtésben 
és az ilyen történet irójától, legyen az isteni vagy emberi ter- 
mészet, észszerűbb magyarázatot kiván. A hindúk régibb és 
újabb bölcseinek és bölcselmeinek jókora terjedelmü irataiban 
hiába keresünk semmiből s világon kivűli lény által való terem- 
tés-elméletet és mig a keresztény egyházitan ily teremtést hisz 
és hirdet, a hindú azt, mint képtelen dogmát elveti. 

A második hitczikk a Jézus Krisztusban, mint Isten egyet- 
len fiában való hitre van alapitva. E hiteczikk, kivéve az isteni 
születésjogra nézve a kizárólagosságot, a hindú szellemre nézve 
semmi újat nem tartalmaz. Az Isten vagy a Logos (Ige) incar- 
natiója indiai-árja elmélet és a hindúk azt hiszik, hogy már sok 
ily incarnatio történt és fog még történni. A Logos, vagy Ige, 
vagy Istenfia-elmélet az indiaiaktól jutott a görögökhöz és kifeje- 
zést nyer a legkorábbi bölecselők irataiban, mint Heraklitos, 
Platon és a Neoplatonikusokéban, valamint Philo és követője — 
a negyedik evangelium szerzője — irataiban, mig az egyház 
mint alaptant elfogadta. 

Ambár sok hindú hiszen abban a tanban, hogy az Isten 
emberi alakban incarnalódik, de határozottan ellentmondanak 
annak a módnak, a melylyel az egyház e tant az úgynevezett 
"pogányoknak" prédikálja. Mindenekelőtt azt az ellenvetést teszik, 
hogyha Isten egy helyen bizonyos ezélra incarnalódhatik, miért 
nem incarnalódhatik mindenütt, a mikor és a hol ily incarnalódás 
szükséges. Az egyházi dogmák az Istennek az emberiség iránti 
szeretetét időre, helyre és nemzetiségre korlátozzák. De Istennek 
az emberiség iránti szeretetét mégis nem lehet oly szűk nézletmód 
által korlátozni, Isten szereti az egész emberiséget, szeretete suga- 
ralt, mint a sal világosságát, egyenlően küldi minden élő teremt- 
ményre. A hindú eszméje Isten incarnatióját illetőleg csoda- 


SZ van kifejezve a Bhagavad Gita-ban, hol Krishna azt 
mondja: , Mindenütt, hol a hitetlenség fölényt nyer és az igaz 

vallás leveretik, kinyilatkoztatom magamat emberi alakban, hogy 
az igazságosságot helyreállitsam és a rosszat szétzúzzam." Ha egy 
hindú a Jézus Krisztus életét és tanitásait a synoptikus evan- 
geliumokból. olvassa és a Krishna és Buddha életével és tani- 
tásaival összehasonlítja, elbámul, hogy mily sajátságos összhang- 
ban van e két irat a legapróbb részletekig, kezdve a szeplőtelen 
fogantatástól, a csillagnak megjelenésétől a feltámadásig és 
mennybemenetelig. Krishna Krisztus előtt mintegy 1400 évvel 
élt és Buddha Krisztus előtt 547-ben született . . . 

Az egyházi tan drámailag rajzolja Ádámnak a paradicsom- 
ban való megkisértését és elestét, és ez elesésben a bűn eredetét 
keresi, azt, hogy hogy jött a bűn a világra. A hindú e tudó- 
sitást nem fogadja el. Azt egy kezdetleges nép meséjének tekinti, 
a fejletlen értelem magyarázatának, mely el tudja fogadni azt, 
hogy egy ember, ki Krisztus előtt mintegy négyezer évvel élt, 
az egész emberi nem atyja és hogy mert ő vétkezett, minden 
ő utódai született bűnösök. A hindúk rég tudják, hogy ez a 
tudósítás ellentmond észnek és tudománynak. 

Újabb vizsgálódások megállapították a hindúk nézetének 
helyességét, valószinü bizonyitékot adtak arról, hogy Krisztus 
előtt hét, vagy nyolczezer évvel Nippurban egy nagy és magas- 
fejlettségű nép létezett. Hogyan fogadhatna el hát egy hindú 
a bűn eredetéről oly elméletet? Millió és millió ember élt és 
halt meg, mielőtt Ádám ,teremtetett". A hindú azt hiszi, hogy 
az emberek mind Isten gyermekei és hogy az istenséget örö- 
költék, mint születésjogot. Azt mondják, hogy az önzés a bűn 
és annak okául nem valamely mythologiai ördögöt, sem valamely 
természetfeletti rossz hatalmat jelölnek, hanem az ember tudat- 
lanságát isteni természetét illetőleg, annak a nemtudását, hogy 
Isten minden egyes emberben lakozik. A mig nem ismerjük 
valódi természetünket, azonosítjuk magunkat a lélek és test 
gyöngeségeivel és önzők leszünk ; de mihelyt megismerjük, hogy 
Isten lakik bennünk és valódi természetünket érteni kezdjük, 
önzéstelenek leszünk és minden bűntől szabadok. Az isteni ter- 
mészet valódi ismeretének tüze minden bűnt hamuvá éget és 
a léleknek erőt ad arra, hogy szabad legyen . . . 

Az egyházi dogma tanitja a helyettesítő elégtételt. E tan 
rémülettel tölti el a gyöngéd, szeretetteljes hindú kebelt. A 
mennyei Atya részéről ezt nem a könyörület, vagy szeretet tényé- 


fej EGY HINDÚ REFORMATOR A KERESZTÉNY DOGMÁKRÓL. 


nek tartja, hanem kegyetlenségnek és igazságtalanságnak, hogy 
fiára olyan áldozatot mérjen. 

Az egyháznak azután a legközelebbi dogmája a test fel- 
támadása. Sokan azt hiszik, hogy a Jézus Krisztus az első és 
egyetlen, a ki a halálból feltámadott. A hindúk nem hiszik a 
testi feltámadást, éppen azokból az okokból, melyeket a tudo- 
mány emberei és Nyugat legjelesebb gondolkozói felmutatnak. 
A hindú azt hiszi, hogy a lélek halhatatlan és szétrombolha- 
tatlan és a ,halál" alatt csak az anyagi testnek letételét érti. 
A hindúk egész vallása és bölcselme a lélek halhatatlanságán 
alapszik és mégis sok hittéritő azt állitja, hogy a hindúk nem 
hiszik a halhatatlanságot. Ellenkezőleg, e tan annyira ismeretes 
és elterjedt, hogy nem szükség senkinek Indiába jönni, hogy 
ezt egyetlen személy feltámadásának hagyományos elbeszélése 
által megmutassa, mert a hindúk jobb bizonyitékokat ismernek 
ez elbeszélésnél. Hogyha a lelkek Istentől semmiből teremtet- 
tek volna, akkor a természettörvény szerint kezdetük is volna, 
következőleg végük is kellene hogy legyen, nem lehetnének 
halhatatlanok, meg kellene halniok ... A hindú szentiratok az 
ember lelkét születéstől és haláltól szabadnak magyarázzák. 

Egy másik dogmája az egyháznak az előre elrendelésről 
és a kegyelemről szóló tan. E dogma Istent részrehajlóvá és 
igazságtalanná teszi. A hindú ellenben hiszen a lelkek incarna- 
tiója tudományos, észszerü tanában. Ez elmélet az élet és halál 
kérdéseit a legkielégitőbb módon oldja meg, a nélkül, hogy Isten- 
nek részrehajlást és igazságtalanságot tulajdonitana. 

. . Ambár a hindúk az egyház dogmáival nem értenek 
egyet, de nem késlekednek Jézus Krisztusban, mint Isten fiában, 
mint az Isten incarnatiójában hinni. A hindúk fogalma az Isten 
incarnatiójáról sokkal észszerübb és mélyebb jelentésű, mint a 
keresztény fogalom . . . A felett, hogy Jézus Krisztus történelmi 
személy volt-e, vagy nem, a hinduk nem vitatkoznak. Krisztus 
alatt az istentudatnak ama legmagasabb fokát értik, a hol min- 
den dualismus eltünik, minden elválasztás megszünik, hol az 
Egyetemes Szellem isteni állománya rendkivüli erővel a mi 
emberi tudatunk korlátait, határait áttöri és ez által mi alkal- 
masok leszünk arra, hogy a mennyei Atyával való örök egy- 
ségünket valósitsuk. A ki ez állapotot eléri, az Krisztus, legyen 
az akár Krishna, akár Buddha, akár a Názereti Jézus. A név 

különbözősége nem tesz különbséget a hindúnál, ezek mind 
egyenlően nagyok, mind isteniek, mind Isten incarnatiói a föl- 
dön . . . A keresztény gondolhatja, hogy Istennek minden incar- 
natiói közt a Jézus volt a legnagyobb, a buddhista meg Budd- 
hát tarthatja legnagyobbnak ; Krishna és Ráma követői meg 
az ő mesterüket ; de hogyha ez isteni férfiak életét vizsgáljuk, 
úgy fogjuk találni, hogy egyik oly nagy volt, mint a másik. 
Az egyik az Istenségnek egy phasisát nyilatkoztathatta ki és 
a másik egy másik phásisát. Csak közönséges emberek, kik a 
Jézus Krisztus magas küldetéséről megfeledkeznek, vitathatják 
az ő történelmi személyiségét. A nagy tömeg harczolhat és vitat- 
kozhatik ez vagy amaz incarnatio fontossága felett és mindenik 
mesternek követői megkisérthetik, a másik követőit megtéri- 
teni, holott a bölcs mindnyájokat sajnálja és a babonától, vak- 
buzgóságtól, faji előitéletektől és vallási téves eszméktől igyek- 
szik ezeket megszabaditani. A vallás, a melyet Jézus tanitott, 
a szeretet, az önmegtagadás és önuralom vallása volt, egy val- 
lás, mely istentudatra vezet. S mivel hogy ezek a hindúknak 
éppen legfőbb eszményei, a Jézust és az ő igaz vallását elfo- 
gadják annyiban, a mennyiben az ő eszményeikkel egy; de 
hogyha azt tapasztalják, hogy az egyháziság semmi lemondást, 
önmegtagadást nem hirdet, hogy képviselői a szeretetet nem 
mindenek iránt gyakorolják, sem önuralmat nem mutatnak, 
ha azt látják, hogy a keresztény kormányok bűnös kereske- 
delmi czikkeknek kedveznek, s elnézik, hogy egy mértékle- 
tes néphez, nyereségvágyból, kábitó italokat bevigyenek, elve- 
tik azt a vallást, mely ily dolgokat megenged. A keresztény 
kormányok hisznek a Jézus Krisztusban, mint Isten fiában és 
jól tudják, hogy ő ily dolgokat nem tanitott. 

Az igaz vallás kötelessége: az emberi szellemet növelni, 
a lelki szemeket megnyitni, az emberiséget a mennyei Atyával 
való egység megvalósitására vezetni, s a dogmák és hitvallások 
feletti minden harczot leszoritni. A meddig nem vagyunk szel- 
lemiek, haxczolni és vitatkozni fogunk ; de ha megismerjük, hogy 
bennünk Isten lakozik, hogy mi fajra, hitvallásra, névre való 
tekintet nélkül, Isten gyermekei vagyunk ; hogyha mi dogmák, 
hitvallások, elméletek és felekezetieskedés fölé emelkedünk, 
akkor, csakis akkor leszünk igaz követői a Jézus Krisztusnak, 
akkor, csakis akkor leszünk alkalmasok és jogosultak, hogy 

Jézussal azt mondjuk : , Én és az én Atyám egyek vagyunk." 
A hindúk nem vitatkoznak a személyiség felett, de elfogadják 
a Krisztuselvet . . . Hiszik, hogy az Isten szava minden lélek- 
ben beszéli ezt az igazságot. de a mi tudatlanságunk és önzé- 
sünk miatt mi nem akarjuk azt hallani. 

Krishna azt mondotta: , Hagyjátok a vallás külsőségeit és 
formalitásait, jőjjetek én hozzám, keressetek menedéket én ná- 
lam, én megszabaditlak bűntől, gondtól és szenvedéstől." 

Jézus azt mondta: , Jőjjetek én hozzám mindnyájan, a 
kik megfáradtatok és megterheltettetek, én megnyugosztallak 
titeket." 

Hallgassunk e hangokra, mivel azok egy és ugyanaz és 
kövessük ; az igaz kereszténység szellemét, melyet a Názáreti 
Jézus életében felmutatott, valósítsuk ; éljünk úgy, mint ő élt . . ." 


PérERFr DÉNEs. 


Tanulmányok Luther irataiból, 


B 


Luthert tanulmányozni, lelkének a kiapadhatlanságig gaz- 
dag tárházát megismerni, szellemének mélységéből meriteni, 
küzdelmeit és személyes életfejlődését nyomon kisérni: egy 
protestans theologusra nézve egyike a legszebb és legkivána- 
tosabb feladatoknak. Ő nem a nagyhangu tudós, ki gondolatainak 
szegénységét a szavak áradatával akarja takargatni. Nem a rideg 
dogmatikus, ki élettelen és megfoghatatlan elméleteket kiván a 
lélekbe irni. Nem a vallás zsarnoka, ki ráül a lelkiismeretre. 
Nem az elfogult theologus, kinek egyoldalusága szánalmat ébreszt. 
Luther a lelkiismeretes vezér, ki készséggel nyujt világosságot 
a vallás mezején járatlanok számára. A lelkes apostol, a kinek 
élete nem drága, csak hogy elvégezhesse a szolgálatot, melyet 
Urától vett. A fáradhatatlan hős bajnok, a ki egymaga szétrom- 
ból egy megkövesült világot, hogy a romok helyén egy új ország 
alapjait rakja le. Költő, ki a lelkiélet jelenségeit a legszebb 
drámai formában irja le. Próféta, mert nem magának és korá- 
nak, hanem a jövendő századoknak élt. Az őszinte theologus, ki 
minden iratában lelkének egy-egy darabját tárja az olvasó elébe. 
Az élet tanitó mestere, ki nem az elvont elméleteket irja, hanem 
a való élet útjait járja. Egy nagy egyéniség, ki új korszakot 
teremtett a kereszténység történetében. Iratai a hit és lelkiisme- 
ret szabadságának mindmegannyi hatalmas apologiája. 

Mindezekben készséggel ismerjük el és valljuk Luther 
nagyságát és világtörténelmi jelentőségét. Mi őtet nem úgy 
tekintjük, mint egy felekezet emberét, hanem úgy, mint a pro- 
testantizmus atyját. De bármilyen tisztelettel viseltessünk a 
történelem e nagy alakja iránt, azért iratait elsősorban úgy te- 
kintjük, mint történeti emlékeket, a melyek elvezetnek minket 
egy nagy korszak eredeti tiszta forrásához, a melyek teljes 

betekintést engednek abba a szellemi forradalomba, abba az 
eszmei harczba, a melyet reformatió néven ismerünk. Es a mi- 
dőn igy tekintjük a Luther műveit, akkor járunk el igazán az 
ő szellemében. Hiszen e tekintetben ő maga ad nekünk útba- 
igazitást, midőn műveihez irott előljáró beszédében azt mondja, 
hogy az egyházi atyák és zsinatok irásai csak azért érdemes 
a fennmaradásra, hogy , tanu és történeti emlék legyen", mert a 
szentirásnál jobb útra úgy sem vezethetnek minket. Azért óvz 
int mindeneket, nehogy az ő iratai akadály legyenek magának 
az irásnak tanulmányozásában.! 

Azonban Luther nem pusztán a multé. Iratai nem csupán 
a hagyományok tárában kegyelettel őrzendő emlékek. Fegyverei 
nem megrozsdásodott és divatból kiment szerszámok. Iratai nem 
csupán a mult időkre vetnek világot. Mert Luther ha nem is 
tudta magát teljesen kiszakítani a saját korából, de azért neve 
áldásosan hangzik ma is a letünt századokon keresztül. Irataiban 
ha sok van a mi a korhoz és viszonyokhoz alkalmazkodott, 
de sok van olyan is a mi nincs alávetve az idő változásainak. 
Altalános iránya ma is követésre méltó. Vallásos gondolatai 
ma is termékenyitőleg hatnak a protestáns lélekre. A mint 
dr. Masznyik Endre mondja, a magyar kiadás előszavában : 
,Dr. Luther Márton művei a szent biblia mellett a valláser- 
kölcsi s ebből folyólag az egyházi téren való folytonos refor- 
matiónak első rendü authentikus jogforrása és leghatalmasabb 
fegyvertára lesznek és maradnak kezükben". Mindezek nemcsak 
kellemessé, de hasznossá is teszik a Luther iratainak a tanul- 
mányozását. 

Még egy más körülmény is fokozza iránta érzett rokon- 
szenvünket és érdeklődésünket. Luther személyes életében a 
protestantizmus legfőbb elve, a fokozatos fejlődés és folytonos 
haladás a teljes mértékben jut kifejezésre. A mint szintén 
dr. Masznyik mondja ; , A Luther név nekünk több, mint pusz- 
tán történeti emlék ; eszme az, mely uralkodik sziveinkben, mint 
a vallás erkölcsi megujhodás, a személyes élő hit, a lelkiisme- 
retbeli szabadság, az önálló tudományos kutatás és erkölcsi 
felelősség, egy szóval, mint a folytonos haladás és tökéletese- 


1 A in Már fa A . .4 4. Ve 5 ci 

dés örök elve, lelke és ereje".1 Ugyanez nekünk a Dávid Ferencz 
neve. Tőle tanultuk, hogy semmiféle közhitvallás előtt meg nem 
hajolva, figyeljünk egyfelől az evangelium, másfelől az ész és 
lelkiismeret szavára. Az ezek által gyujtott világosság fényé- 
nél haladjunk mindig előre. A megismert igazság mindig egy 
lépcső legyen újabb igazságokhoz, mert a megállás, a tétlen 
nyugalom halált jelent. Ezért van, hogy mi ma egyes vallási 
kérdésekben másképpen gondolkozunk, mint gondolkoztak hi- 
tünk elődei ezelőtt százévekkel. Ezért van, hogy egyes hit- 
igazságoknak általuk formulázott és kifejezett alakját ám- 
bár a lényeg lehet ugyanaz — ma már magunkévá nem tehet- 
jük. De hát az természetes következése a fejlődés és haladás 
elvének, a melyet mi Dávid Ferencztől örököltünk. Elismerjük, 
hogy e tekintetben Luther lehetett a mestere. Mert hiszen a 
fejlődés és haladás örök elve nekünk protestánsoknak közös 
örökségünk. Bármennyire különbözünk az egyes hitnézetekben, 
de ez alapelv mindig elég erős lesz arra, hogy minket testvér- 
közösségben tartson. Ebből a szemponból is tiltakoznunk kell 
az ellen, mintha mi valaha akár a lutheri, akár a kalvini egy- 
házról azt állitottuk volna, mintha az a reámaradt örökséggel 
hűtelenül sáfárkodnék, s megcsontosodott orthodoxiájával a fej- 
lődést és haladást kizárná, a mint ezt dr. Masznyik egy külön- 
ben igen alapos nagy tudással és keresztényi liberalismussal 
irott tanulmányában irja rólunk.? Hiszen nem régiben , Calvi- 
nismus" ezim alatt volt alkalmunk rámutatni arra a fejlő- 
désre, melyen az ev. ref. egyház Kálvin óta keresztül ment." 
Annál kevésbé vonhatnók ezt kétségbe ott, a hol a Luther 
szelleme működik az egyházban. A fejlődés és haladás nem 
csak természeti, de lelki törvény is. Ennek az érvényesülését 
föltartóztatni lehet, de örökre megállitani nem. Sőt a haladás 
és fejlődés sok tekintetben még ott is érvényesül, a hol a legha- 
tározottabban tiltakoznak ellene, t.i. a katholicismusban. Hogy 
lehetne hát azt megtagadni a protestantismusban, a melynek 
létalapja, élete, ereje éppen abban van. Ha mi mégis az unitáriz- 
must kiemeltük, mint a melyben a fejlődés és haladás legin- 


Há tezarugazakála 
:  Szentábrahámi mint dogmatikus" Theologiai szaklap. II. évf. 206. 1. 


3 Ker. magvető XXXIX évf. 3, 4, 6, és XI évt, 2.-ik füzet. 

kább érvényesült! ezzel éppen azt akartuk mondani, a mit 
dr. Masznyik Endre igy fejez ki. , Az unitarizmus e reformátiót 
egy lépéssel még tovább folytatta, vagyis a folytonos haladás 
elvét teljes határozottsággal érvényesitve S a szabad kutatás és 
személyes meggyőződés jogát, a hitelveken kivül semmi más- 
sal nem korlátozva s a hagyományozott emberi tanokat, vagy 
mondjuk igy dogmákat pusztán történeti emlékeknek tekintve, 
a szenirás alapján az ev. prot. egyház dogmáit is korlátlan kri- 
tika alá vetette." ? 

Mindezeket csupán azért újitottuk fel, hogy az elfogult- 
ságnak még csak látszatát is elháritsuk magunkról. Nem vagyunk 
szinvakok, kik a saját igazságainson kivül más igazságot el ne 
ismernénk. Az egyedül üdvöziítés jogát másnak engedjük át. 
Magunknak ilyent tulajdonitani nem akarunk, mert az leginkább 
ellenkeznék egyházunk multjával és vallásunk irányával. 

Teljesen elfogulatlan lélekkel olvassuk és tanulmányozzuk 
Luthert is. Őszintén valljuk, hogy a Luther társaság az által, 
hogy Luthert magyarul is megszólaltatja, nemcsak az ág. ev. 
egyháznak, de az egész magyar protestantismusnak nagy szol- 
gálatot tesz. A már megjelent két kötet után jó reménységgel 
várjuk a többieket is, mert a jeles fordítók eddigelé nagy vigyá- 
zattal voltak arra, hogy Luther eredetiségének a lehető meg- 
őrzése mellett jó magyar zamatot adjanak a forditásnak. 

Luther művei a különböző kiadásokban különbözőképen 
vannak csoportosítva. Némelyek a tárgyi, mások pedig az idő- 
rendi szempontot vették figyelembe. A magyar nyelvű kiadás- 
ban, melyet dr. Masznyik rendez sajtó alá, mind a két szempont 
érvényesűl, a mennyiben Luther úgy lesz bemutatva, mint 
vegyházreformator", , egyházszervező" és ,egyházépitős. Ez a 
csoportosítás előttünk is természetesnek látszik s könnyen átte- 
kinthetősége mellett bizonyos egyöntetüséget fog kölcsönözni 
a különböző időben és különböző ezélből irott műveknek. Maga 
Luther ama nevezetes 1521-iki vormsi tárgyalás alkalmával 
addig megjelent iratait három osztályba sorozza. Az elsőbe azok 
tartoznak, melyekben ,a hitnek és erkölesnek tiszteletét evan- 
geliumszerüleg" irja le. A másodikba azok tartoznak, a melyek- 

ben a pápaságot és a pápisták tanát támadta meg. A harma- 
dikba pedig azok, melyek személyek ellen irattak. 

Mi a következőkben a magyar kiadás sorrendje szerint 
fogunk haladni, különös súlyt fektetve amaz iratokra, melyek 
az evangeliumi hit és erkölcs szabályait adják elő. 


A 95 tétel és magyarázata. 


Hogy a bűnös csak bizonyos föltétel mellett nyer bűnbo- 
csánatot: az teljesen az evangeliumon alapuló nézet. Azonban 
az evangelium szerint ez a föltétel mindig a bűnösnek lelki 
ténye, a mi a bűn mélységes megbánásában, a jobb és nemesebb 
életre való elhatározásában, szóval valami olyan körülményben 
nyilvánul, a mi a bűnös erkölcsi jobbulására és nemesbitésére 
vezet. Az evangelium szerint az ember tökéletesedése és üdvös- 
sége a főczél. Minden egyéb érdek eltörpül mellette. Azonban 
az egyházi és hierarchiai érdek hamar rájött, hogy miképen 
teheti az embert erényeivel és bűneivel a maga hatalmi czéljai 
eszközévé. 

Már Krisztus után a második százévben, ellentétben az 
evangeliummal, olyan irányt vett a keresztény erkölcstan, hogy 
abban a fölösleges jó cselekedetekről szóló dogma csirája meg- 
található. Nemcsak a Hermas, hanem az Origenes erkölcstanából 
is kiolvasható a fölösleges érdem eszméje.! Később a Jézus, a 
szentek és vértanúk fölösleges jó cselekedeteiből és érdeméből 
egész raktárt állított össze az egyház s azt hitette el, hogy a 
reáruházott kulcs hatalmánál fogva jogot nyert, hogy e kincses- 
ház fölött szabadon rendelkezzék. Még formailag dogmává sem 
volt emelve e nézet s már is az egyház értékesitgette a 
maga javára az érdemek kincstárát. Lassanként mind jobban 
belement az üzletbe, különösen miután VI. Kelemen a XIV-ik 
százévben ezt a tant dogmává emelte. 

De nemcsak az erények, hanem a bűnök fölött is teljes 
hatalmat biztositott magának az egyház. Dogma szerint ugyanis 
a bűnbánat sacramentumában három lépcső van, ú. m. a meg- 
bánás, a gyónás és az elégtétel. A ki a két első fokozaton 
végig megyen, annak örökbüntetése elengedtetik, de az ideig- 


1 Baur : Őskereszténység, 367—368, I. 


16 TANULMÁNYOK LUTHER IRATAIBÓL. 


lenes büntetések teljes elkerülése ezéljából még bizonyos elég- 
tételt kell adnia, vagyis bünhödnie kell. Azonban az egyház 
Istentől hatalmat nyert arra is, hogy a bűnös erkölcsi fogyat- 
kozásait a felesleges érdemek tárházából bizonyos feltételek 
mellett kipótolja s ez által a büntetés alól feloldozza, vagy azt 
elengedje. Ez a búcsu. Az egyház a feltételt úgylátszik, a maga 
belátása és bölcsessége szerint szabatja meg. Természetesen a 
föltétel mindig a szerint módosul, a mint azt az egyháznak 
akkori érdeke kivánja. II. Orbán pápa teljes búcsut hirdetett 
mindazok részére, a kik a keresztes háborúban résztvesznek. 
Később még azok is teljes búcsut nyertek, a kik valamely keresz- 
tes vitézt fegyverrel láttak el. Minden bűnük büntetése alól 
feloldoztattak azok is, a kik a husziták elleni háborúban részt- 
vettek. Legnevezetesebb az úgynevezett jubileumi búcsu, melyet 
VIII. Bonifácz pápa 1300-ban hirdetett, a mikor a Rómába való 
zarándoklás volt a teljes bűnbocsánat ára. Ez a búcsu eredetileg 
100 évre volt kitüzve, de a pápák el nem titkolható érdekből 
jónak látták előbb 50, azután 383 és végül 25 évre leszállítani. 
Eddig folyamodni kellett a búcsuért, most azonban az egyház 
maga kinálja. Később 1400 körül egyes városoknak teljes búcsut 
engedélyezett a pápa, ha a római út költségeit a kiküldött búcsu- 
hirdetőknek átadják. Nevezetes teljes búcsu még a Portinukula 
búcsu, a mely kezdetben Portinukula templomához volt kötve, 
de később a pápák minden ferenezrendi templomra kiterjesztet- 
ték. Teljes búcsuval van összekötve a pápai áldás is. Vannak 
olyan búcsuk, a melyek , mindenkorra", olyanok, a melyek 
abizonytalan időre" és olyanok, a melyek ,meghatározott idő- 
tartamra" szólanak. 

A búcsu ereje nemcsak az élőkre terjed ki. A tisztitó-tűzben 
levő halottak szenvedéseit is — mint ideiglenes büntetéseket 
— meglehet általa rövidíteni, sőt teljesen megszüntetni. Igy 
az egyház még a halottakat sem engedte ki kezei közül. A ki 
magának nem is akart búcsut szerezni, megtette azt kegyelet- 
ből kedves halottjáért. 

a Ha Róma érdeke és szüksége úgy kivánta, pénzért is árulta 
be. Ezért mepgfelédkozték és jellel Pldat azóta tsz 
SEND Tót MEGZEKSE etsér §j 8El8I-BE ölesi oldaláról s az anyagi 

volt pénzen üdvösséget venni, de a szegény is készséggel adta 
oda utolsó fillérjét, ha nem magáért, de a purgatoriumban 
szenvedő kedves halottjáért. 

Hogy ezen alapjában is téves elméletnek a gyakorlatban 
minő következményei lehettek, azt még elgondolni is alig lehet. 

, Miféle tartózkodás lehetett volna még a bűntől akkor — mondja 
Baur — midőn a búcsu oly nagyon könnyüvé tett minden bűn 
súlyát egyszerre lerázni? És az egész búcsuosztogatási intéz- 
ményt korántsem kell úgy tekinteni, mintha az csak az eset- 
leges idői viszonyok folytán jött volna létre, ellenkezőleg, maga 
az egyház egész tervszerűleg és rendszeresen a végett hozta 
létre, hogy az erkölcsi tudatból a bűn minden komolyabb fogal- 
mát kiirtsa. A minden erkölcsiséget aláaknázó tan az egyház 
fejétől indult ki, a püspökök, az alárendelt klerikusok a pápai 
parancsok végrehajtására kiküldött szerzetesek egész erejüket 
összeszedték arra, hogy általánossá tegyék és az erkölcsi érzület 
legszemérmetlenebb kigunyolásával is a nép között gyakorlati 
érvényre emeljék. Az egyház — folytatja Baur — a maga 
búcsuosztogatási gyakorlatával a reformatiót közvetlen megelő- 
zött századokban, az erkölcsiség legalsóbb fokára szállott alá. Ki 
tagadhatná, hogy az akkor általánosan uralkodó, a társadalmi 
élet minden viszonyát beszennyező és megmérgező erkölcste- 
lenség főleg a búcsu felől uralkodó erkölcsi fogalmak termé- 
szetes következménye volt?":1 Nem csoda hát, ha még jóval 
Luther előtt az egyháznak ezt az eljárását ,a lélek meggyil- 
kolásának" nevezték. 

A tudatosan és tervszerűen fejlesztett rendszernek csak 
egy tünete volt az, a midőn a XVI. százév elején X. Leo pápa 
a Péter-templom épitésére a II. Gyula által megindított bűn- 
bocsánati üzletet folytatta. IZ rendszernek visszássága még 
inkább kitünt azon mód által, a melyben Tetzel domonkosrendi 
szerzetes azt vezette. 

Vásári zajt csapott, hogy az üzlet annál jobban sikerüljön. 
Már előre jelezte érkezését. Mint a pápa követe úgy útazott. 
Harangzúgás között várta és nagy ünnepélyességgel fogadta a 


1 Baur : Középkori kereszténység, 303—304. 1. 

2 Hase szerint Németországon az volt a köztudat s azt olasz történet 
irók is megerősitették, hogy a pápa a begyült pénz egy részét Magdolna 
nevü nővérének nászajándékul igérte, Prot. Polemika. II./2. 198. l. 

9 

sokaság. A mint egyik kortársa megjegyzi : , Istent sem lehetett 
volna szebben fogadni." Megérkezése után a templomba ment, 
hol különbnél különféle babonás mesékkel  ámitotta a népet, 
melyeknek czélja az volt, hogy a bűnbocsátó czédulák értékét 
minél inkább emelje, a keresletet fokozza s a jövedelmet gya- 
"apitsa. Sötét szinekkel rajzolta a purgatoriumban szenvedő 
lelkek nehéz kinjait, hogy a gyászoló apát, anyát, testvért és 
rokont meginditsa s üzletre kényszeritse. Nemcsak a már meg- 
történt, de az ezután elkövetendő vétkekre is volt orvosság 
a Tetzel patikájában. Kell-e mondanunk, hogy ilyen körülmé- 
nyek között az üzlet jól ment. A pápai czimerrel és nagy VÖrÖS 
kereszttel ellátott ládából naponként fogyott a ezédula, de szapo- 
rodott benne a pénz. Rablásnak, gyilkosságnak, a papok vagy 
apáczák fajtalanságának meg volt a maga szabott ára. A ki 
elkövetett bűnének az árát lefizette, megnyugtatott lelkiisme- 
rettel kereste az alkalmat újabb bűn elkövetésére. Hisz a meg- 
igazulás olyan könnyü. Különösen a gazdagnak még áldoza- 
tába sem kerűl, hogy lemossa lelkéről a bűn szennyét. Miért 
ne élne hát kedve és kivánsága szerint? 

Végre megtelt a türelem pohara. Az alvó oroszlán föl- 
ébredett. Luther, a ki már korábban is kétségbe vonta a pápák- 
nak azt a jogát, mintha bűnbocsátó hatalmánál fogva a pur- 
gatoriumot is kiürithetné, végre 1517 okt. 31.-én a vittenbergi 
vártemplom ajtajára latin nyelven irott s a kereszténység tör- 
ténetében olyan nevezetes 95 tételét kifüggesztette. 

Mit foglal magában ez a rövid irat? Mi a tartalma ? Ma talán 
nem elégiti ki mindenben a prot. tudatot. Sőt maga Luther is 
későbben másként irta volna. De akkor még tudta, hogy barát 
multjával és neveltetésével nem tudott egyszerre szakitani. Itt 
még az egyház és pápa hive. Föl nem teheti, hogy a pápát üzér- 
kedési szenvedély inditanú a búcsu árultatására, sőt talán nem 
is tud azokról a visszaélésekről, a melyeket az ő nevében követ- 
nek el a lelkiismeretlen barátok. Hiszen ha tudna róla, minden 
bizonynyal megakadályozná ezt a csunya lélekvásárt. Föl kell 
tehát a pápát világosítani, s az egyházi visszaéléseket megszün- 
tetni, mert talán még végzetes kimenetelü lehet, úgy az egy- 
házra, mint a pápára. Ime ez az egyházi hüség, s pápához való 
ragaszkodás sugallta a 95. tételt. És csodálatos! mégis ez volt 
a jelszó a reformatióra. Sőt e tételek kifüggesztésétől számitják 


TANULMÁNYOK LUTHER IRATAIBÓL. 19 


általában a reformatio kezdetét. Ez irat következményeit egye- 
lőre maga Luther nem láthatta be. Ő csak az eszméket akarta 
tisztázni, s a bűnbocsánat homályos pontjait megvilágositani. 
Tekintettel mégis az irat nagy fontosságára, mint a mely for- 
duló pontot jelent a kereszténység történetében és tekintettel a 
nagy hatásra, melyet előidézett, méltó hogy részletekben meg- 
ismerkedjünk vele. Ezt pedig úgy érjük el, ha egyben az 1818.-ban 
a pápához czimzett magyarázatot is vizsgálat tárgyává teszük. 

A szentirás doktora és tanitó mestere hova épithetne biz- 
tosabb alapra, mint a bibliára, s különösen Jézus tanitására. 
Luther is a Máté ev. 4. r. 17. versében találta meg azt a szik- 
lát, melyre a búcsu erejéről szóló iratát épithette. , Térjetek 
meg." A Jézus mondása ez, s a bűnbocsánatnak ez az első és 
leglényegesebb föltétele. Azonban a megtérés alatt nem pilla- 
natnyi elhatározást, nem farizeusi képmutatást kell értenünk. 
Ezzel a Jézus azt kivánja, hogy egész életünk állandó megté- 
rés legyen, hogy más legyen az érzületünk, gondolkozásunk, 
más legyen egész életünk. A megtérés szónak ennél jobb és 
evangeliumszerübb magyarázatát ma sem adhatnók. Azonban 
Luther, tekintettel az idői viszonyokra, hogy minden félreértést 
megelőzzön, s a sok százados sötétséget eloszlassa: a kérdés- 
nek úgy negativ, mint positiv oldalát megvilágitja. Már a TE 
tételben nyomban utána teszi, hogy a Jézus parancsa nem a 
szertartásos bűnbocsánatra, vagyis a bűnbánat egyházi formá- 
jára vonatkozik, mert az esetben azt betölteni teljesen lehetet- 
len volna. Jézus pedig ilyent nem kivánt tőlünk. De nem is 
csupán a belső, lelki bűnbánatra vonatkozik a Jézus intése. A 
belső bűnbánatnak külsőképen is meg kell nyilatkoznia. Eppen 
azért a szertartásos bűnbánat 3. lépcsőjére : az elégtételre vonat- 
koztatható a Jézus parancsa. Ugyanis az elégtétel az egyházi 
szabály szerint ismét három részből áll ú. m. a bőjtölés-, imád- 
kozás- és alamizsnálkodásból. Ezek már. nem csak a szertartá- 
sos bűnbánat részei; de egyszersmind a Jézus parancsolatai s 
az igazi bűnbánat gyümölcsei. Természetes, hogy Luther mind 
a hármat nem egyházi, hanem evangeliumi értelemben veszi. 
Már itt különbséget teszen az egyházi tan és az evangeliumi 
ige között. 

Az V. tétel így szól: , A pápa nem enged, nem engedhet 


el semmi más büntetést, csak a mit a maga, vagy a kánonok 
s 9k 

rendelkezése alapján kiszabott. E tétellel egész határozottan 
ellene mond a búcsu-levelekkel történt visszaéléseknek. Allitá- 
sát részletekben is magyarázza és indokolja. Három féle bün- 
tetést különböztet meg, ú. m. isteni, polgári és kánoni büntetést. 
Az isteni büntetéseket az Isten szabja ki, azért azokat senki el 
nem engedheti. Vagy ha a pápa azt képzeli, hogy erre hatalma 
van, háritsa el — mondja Luther — a pestist, a háborut, a 
tűzvészt, stb. mint isteni büntetéseket. Ha pedig azt hiszi, hogy 
a polgári büntetésekbe van beleszólása, s azokat eltörölheti, 
kisértse meg kiüriteni a börtönöket. Így hát az egyház által 
kiszabott ú. m. kánonikus büntetéseket engedheti el csupán. 
Azonban, ha tévedésből valaki ezek alól nem oldoztatnék fel, 
azért üdvössége nincsen koczkára téve, ha különben az evan- 
gelium szerint megtért. 

Ha a bűn büntetését nem engedheti el a pápa, annál kevésbé 
bocsáthatja meg a bűnt a szó valódi értelmében. Legfennebb 
kihirdeti és megerősiti azt, a mit Isten már megbocsátott, így 
folytatja Luther a VI. tételben. Mit kell ez alatt értenünk? 
Azt, hogy a bűnbocsánat egyedül Isten kegyelmétől várható, 
a mely kegyelmet az ember a Akit által szerezhet meg. Mae itt 
van a bűnbocsánat második főfeltétele, s habár halvány vonat- 
kozásban is, itt lép előtérbe a protestantismus alapelve: a hit 
által való megigazulás. Azonban itt még Luther az egyházi 
felfogásnak is kedvezni akarva, megjelöli az egyház szerepét a 
bűnbocsánatnál, midőn a VII. tételben azt mondja : , Isten sen- 
kinek sem bocsátja meg vétkét, csakis úgy, hogy megalázva 
teljesen alárendeli a papnak, mint helytartójának." Ez állitás- 
sal hajlik ugyan az egyházi felfogás felé, de azt egészen más- 
kép magyarázza, mint az általában, az egyházban gyakorlatban 
volt. Szerinte, ugyanis az egyház nem bírói hatalommal rendel- 
kező közvetitő, Isten és a bűnös ember közt. Sőt az egyház 
semmit sem tehet, mig az ember a kegyelem állapotában nincs. 
Az egyház bocsánatát tehát meg kell előznie az Iston bocsá- 
natának. Azonban az ember az Isten bocsánata felől mindaddig 
bizonytalanságban van, a mig az egyház a pap által azt ki nem 
TEAM sas táb e VAYZERESSTSÓ A mig pedig az ember 
; bocsánata elől bizonytalanságban van, addig a bűn követ- 
kezménye, a lelkiismeretfurdalása meg nem szünik. Lelkiisme- 
retének megnyugtatása czéljából kell tehát a bűnösnek, az egy- 

házhoz fordulnia. Az egyház nem a bűnt bocsátja meg, hanem 
nyugalmat szerez a lelkiismeretnek. Azonban az egyházhoz való 
járulás is csak akkor érvényes és értékes, ha az hittel történik. 
Ime így magyarázza Luther a kulcsok hatalmát. Szerinte nem 
gyónásra s búcsuvásárlásra kell tanitani a népet, hanem a 
," Krisztusban való hitre", mert ez szerez igazi bűnbocsánatot. 

Nagyon jellemzi az egyház romlottságát, a fogalmak 
szándékos és mesterséges öszszezavarását, a hierarchia tulka- 
pásait, a VIII. tétel, a melyben Luthernek azt kellett bizonyit- 
gatnia, hogy a kánonikus bűnbánati törvények csupán az élőkre 
és nem a holtakra is vonatkoznak. Pedig nagy oka volt, hogy 
küzdjön e hamis felfogás ellen. Jövedelmező volt, s nagyon 
ragaszkodtak hozzá. Azért Luther nem kevesebb mint 15 érvet 
állít e tévelygéssel szemben, hogy kimutassa annak a tartha- 
tatlanságát, s rámutasson azok hamis és gonosz eljárásaira, 
kik a búcsu erejét még a purgatoriumra is ki akarják terjesz- 
teni. Hogy milyen nagy volt e tekintetben a visszaélés és hogy 
mily veszedelmesnek tartotta azt Luther a ker. erkölcs szem- 
pontjából, azt eléggé bizonyitja az a körülmény, hogy több 
mint húsz tételen keresztül a lehető részletességgel tárgyalja 
e kérdést, s ennek minden oldalát megvilágitja. Élesen kikel 
ama hamis próféták ellen, kik a pápa nevében a búcsu-levelek- 
ről azt a balfogalmat terjesztik, mintha az, az üdvösség bizto- 
sitéka volna. Ez ellenkezik a keresztény tannal. Eppen azért 
— mondja -- a búcsu hirdetők sokkal nagyobb szolgálatot 
tennének a pápának és egyháznak, ha a népet szeretetre, sze- 
lidségre, jótékonyságra tanitanák, mint hogy minden kigondol- 
ható módon a búcsulevelek vásárlására buzdítják. Mert az igaz 
bűnbánó búcsulevél nélkül is megnyeri úgy a büntetéstől, mint 
a bűntől való feloldozást. (XXXVI. tétel.) 

Ezek szerint tehát teljesen megvetendő volna a pápa bűn- 
bocsánata? E kérdésre Luther nem felel nem-mel, de annak 
értékét a lehető legkisebbre szállítja le. Szerinte annak az üdvös- 
ségre semmi befolyása nincsen, a bűnbocsánatnak nem szük- 
séges kelléke, de azért még sem megvetendő. Mire való hát? 
Arra, hogy általa az egyház előtt is ismeretessé lesz a bűnbo- 
csánatnak az a kihirdetése, mely a magános gyónásnál történik. 
(XXXVIII. tétel.) Ime, itt van a pápai búcsu ereje. Szentelt 
vizhez hasonló. Azért Luther komolyan figyelmeztet mindene- 

ket, hogy arról csak óvatosan beszéljenek, nehogy a nép többre 
becsülje azt, mint a szeretet cselekedeteit. E helyett föl kell 
világosítani a népet, hogy az alamizsna-osztogatás és a szüköl- 
ködők fölsegitése jobb dolog, mint a búcsuvásárlás; hogy a ki 
felebarátja nyomorával nem törődve, búcsut vásárol, nem bűn- 
bocsánatot nyer, hanem Isten haragját vonja magára; hogy a 
búcsuvásárlás ,szabados" és nem , parancsolt" dolog; hogy a 
mit búcsuvásárlásra tékozolnak, azt jobb ha családjuk föntar- 
tására forditják; hogy a pápa a búcsuosztogatásnál több sulyt 
fektet az imádságra, mint a pénzre; hogy a búcsu jó, ha nem 
biznak benne, de veszedelmes, ha abba helyezik reménységüket. 
Föl kell világosítani a népet, hogy ha a pápának tudomása 
volna a búcsuval történt visszaélésekről, inkább fölgyujtaná a 
Szent Péter templomát, hogy a pápa inkább pénzt adna a sze- 
gényeknek, minthogy álnokul megfossza őket tőle. (XLII-LI. 
tétel.) 

Ez erőteljes buzdítás után ismételten egy nagy és lényegbe 
vágó kérdést vet föl Luther. Mi az egyház igazi kincse? Nem 
a szentek érdemei és fölösleges jó cselekedetei, mert nincs szent, 
a ki Isten parancsait mindenben betöltötte s annál kevésbé 
olyan, a ki fölösleges jót mivelhetett volna. Igy forgatja föl 
Luther alapjában azt a képzelt kincses-házat, mely a századok 
folytán az egyház részére olyan dúsan kamatozott. Továbbá a 
Krisztus érdeme igaz hogy az egyház kincse, de nem a búcsu 
kincse. Mert e kincsből a pápa nélkül is részesülhet az igaz 
keresztény a hit által. Végül nem is a kulcs hatalma az egyház 
igazi kincse. Azért nagy tévedésben vannak mindazok, a kik 
ezekben képzelik az egyház kincsét. , Az egyház igazi kincse az 
Isten dicsőségének és kegyelmének szent evangeliuma". (LXII. 
tétel.) 

j Igen érdekes az is, hogy miként vonja meg a határvo- 
nalat az evangelium és búcsu között. Amaz az elsőket teszi 
utolsókká, ez pedig az utolsókat elsőkké. Az evangelium háló- 
jával egykor gazdag embereket halásztak; a búcsu hálójával 
pedig az emberek gazdagságát halászszák. Az evangelium a 
vinni áldásos, a búcsu pedig a zsebre hasznos, (LXIII-LXVII. 

Mindazonáltal Luther mégsem a pápai bűnbocsánat, hanem 
a vele kapcsolatos visszaélések ellen beszél. Sőt annyira lelké- 

ben van a pápa tisztelete, hogy — a mint mondja — még 
annak igazságtalan újöjeke előtt is kész meghajolni. Ezért 
mondja: , A ki az apostoli bűnbocsánat ellen beszél, átkozott 
és kárhozott legyen". , A ki ellenben a búcsuhirdetők merész 
és szemtelen beszédét figyelve ellenőrzi, áldott legyen". (LXXI— 
LXXII. tétel.) Egyben éppen a pápai tekintély megóvása ezél- 
jából fölemlit nehányat azon visszaélések közül, melyeket az 
ő nevében egyes búcsuhirdetők elkövetnek s tiltakozik azok 
ellen, mint a melyek csak a nép ámitására szolgálnak. Vala- 
mint elősorolja azokat a kételkedő kérdéseket, a melyek a búcsu- 
árulással kapcsolatosan nemcsak az ő, hanem a mások lelkében 
is támadnak s a melyek szintén igen alkalmasak a pápai tekin- 
tély aláásására. Igy, hogy többet ne említsünk : miért nem üriti 
ki a pápa a purgatoriumot a szeretet nevében, ha pénzért meg 
tudja váltani a szenvedő lelkeket? Vagy miért nem épitteti a 
Szent Péter-templomot inkább a maga dús jövedelméből, mint 
a szegény hivek pénzéből? Ezek s ezekhez hasonló kérdések 
nem támadnának a hivek lelkében, ha a bűnbocsánat a pápa 
szellemében hirdettetnék. Végül figyelmezteti a keresztényeket, 
hogy igazi fejüket, a Krisztust igyekezzenek követni s , inkább 
sok szorongattatás közt jussanak a menyországba, mintsem 
hogy magukat a békével áltatva elbizzák". (XCV. tétel.) 

Ez rövid tartalma annak a nagyfontosságú iratnak, mely 
fordulópontot jelent a kereszténység történetében; mert bárha 
irójának nem is volt az a czélja, de ez jelzi a reformatio kezdetét. 
Magasan kiemelkedő határkő a mult és jövő között. Az első 
. sugár, mely a nap közelgését hirdeti. Minden igaz protestans 
kegyelettel kell hogy olvassa a lelki szabadság ez első hiradóját. 
Az egyes tételek között megvan a tartalmi összefüggés s mint 
irodalmi mű is egy teljes egészet képez. Látszik rajta, hogy 
a hagyományos szokás és tekintély tisztelete még küzd az 
evangeliumi szabadságra való törekvés vágyával. Igyekszik mind 
a kettőnek megadni a magáét. Azonban ez utóbbinak már több 
rész jut s az elsőt nem a meggyőződés ereje, hanem csupán a 
kegyelet tartja fönn. Bátran elmondhatjuk, hogy a protestan- 
tismus alapelve már a 95. tételből kiolvasható. Abban Ia aan 
már mondva, hogy üdvösségünk nem külső hatalomtól függ, 
hanem azt nekünk magunknak kell előkészíteni. Ki van mondva 
hogy a vallás nem lélek- és életnélküli külső cselekedetekben, 

hanem hitben és bizalomban áll. Ki van mondva, hogy meg- 
igazulásunk alapja és föltétele nem a papság, nem az egyház 
kezében van letéve, hanem az kizárólag tőlünk függ és hogy 
azt nem pénzen vehetjük, hanem megtérés és a Krisztusban 
való hit által szerezhetjük meg. Mindenki által tudott és ismert 
igazságok ezek ma, de nagy föltünést keltettek s új irányt 
jelöltek akkor, a mikor az egyszerü barát ajkairól elhangzottak. 
És ezek az igazságok mutatják, hogy Luther nemcsak rombolt, 
hanem épitett is, nemcsak tagadott, de állitott is. Azonban 
ez még csak az első lépés, a mely az ingadozás, a bizonyta- 
lanság tüneteit mutatja. A többi annál határozottabb, a mint 
ezt látni fogjuk. 


VAÁRI ÁLBERT. 


A régi diákéletből.: 


A német nyelv a tantervben — úgy látom — először Mária 
Terézia idejében foglal helyet, a 18. század közepe után. Sőt 
II. József idejében már két osztályt neveznek el a németről : 
kisebb német és nagyobb német osztály. Akkor t. i. nem számok- 
kal jelölték az osztályt, mint most, — oly semmit mondóan — 
hanem azon tárgy szerint, mely legnagyobb helyet foglalt el 
abban az évfolyamban. [Igy pl. oratorok, poéták, szintakszis- 
ták, declinisták, comparisták stb. II. József világboldogiító ger- 
manisálása már anyja idejében érezteti hatását. 1773-ban egy 
diák (Kovács Ferencz) már Szebenbe megy a német nyelv meg- 
tanulására. Uj és szokatlan dolog lehetett, mert a főnök e meg- 
jegyzést teszi rá: Egér nem fér lyukába, s tököt köt a farkára.? 

A következő évben már megbarátkoztak ezzel az új szokás- 
sal, mert 1774-ben a főnök (Sepsiszentkirályi Vida Mihály) a 
német nyelvre Brassóba távozó diák (Farkas Zsigmond) vállal- 
kozására az Isten segitségét kéri: Cui Deus suo adsit auxilio! ? 
1776-ban pedig a főnök azt jegyzi fel, hogy Nagyajtai Nagy 
György ,clarissimus ac doctissimus" urat beiktatják a német 
nyelv tanárává s a saját maga irta nyelvtant kezdi tanítani az 
ifjúságnak.: (Nem várták meg tehát II. József rendeleteit, hanem 
megelőzték. Benczédi téved, midőn a német tanitásának kezdetét 
1784-re teszi. L. Kolozsvári Unit. Kollég. Ertesitője 1899 1900.) 
Német vizsgának nyomaira azonban csak 1785-ben akadtam, 
mikor a tógás és secundanus diákok, s a gyermekek is vizsgáztak 
németből." A nagyobbik német osztályról pedig (körülbelűl a mai 
III.—IV. o.-nak felel meg) az van feljegyezve 1787. februáriusá- 
ról," hogy magyarról-németre forditandó stilusból ez alkalommal 
vizsgáztak először. Ezóta e tantárgy több-kevesebb megszaki- 
tással és több-kevesebb eredménynyel állandóan a tantervben 
van, de azért Augusztinovics, II. József halála alkalmával meg 


: A Dávid Ferenez ifj. egyletben tartott felolvasásból, 
2 Hasc. VI. (9 

S Hasc. VI. 98. 

tmaso, HVT. 127. 

5 Fasc. VI. 343. 

6 Wasc. VI. 404, 

nem állhatja, hogy szerencsés útat ne kivánjon naplójában a 
németnek. (Felix iter !) 

Pedig az unitárius diákok fasciculusába 1782-ben a főnök 
Aurora aurea czim alatt irja be szóról-szóra II. József türelmi 
rendeletét, a mely a keresztény türelem nevében minden vallási 
kényszert kizár s meghagyja, hogy a kik egyik vallásról a 
másikra térnek, azokat többé üldözni nem szabad, és eltiltja, hogy 
rájuk börtönt, máglyákat, gályát és korbácsot s nyilvános köz- 
munkát rójjanak.: S pedig 1790. februáriusában az ifjuság három 
napon át naponként kétszer imádkozik a ,beteg császárért", a 
mit a főnök szerint a , legnagyobb alázattal és ceremóniával" 
tettek meg, s ezenfelül még a főnök külön is e szavakkal: 
, Mutatsd meg uram a te arczodat a te hű szolgádnak, a ki 
igazságban járt te előtted." Mikor sorjában a diákság a tem- 
plomba ment, más vallású járó-kelőktől az utczán hallották a 
suttogást: , méltó is, hogy az unitáriusok a császárért alázatosan 
imádkozzanak, mert nekik s vallásuknak szerfelett kedvezett".? 
Mindez azonban nem akadályozhatta meg őket abban, hogy a 
szászok s a német nyelv iránti szeretetüknek, a hol, s a hogy 
csak lehetett, kifejezést ne adjanak. 

Igy a diákság ! De a főhatóság más szemmel nézte a dolgot. 

. Az 1815-ben tartott főtanácsnak ugyanis egy igen gyakor- 
lati paedagogiai érzékre valló határozata van a német nyelv 
tanítása ügyében, a mely becsületére válna bármely modern 
paedagogusnak is. Tárgyalás közben ugyanis előkerül, hogy a 
német nyelv tanitásában igen nagy akadály az, hogy a felsőbb 
leczkéket hallgató ifjak (t.i. a mai VI.—VIII. o.) mind egy 
órán tanulják ; mert vannak olyanok, a kiket magyarról-németre 
forditásban kellene gyakorolni, de vannak olyanok is, kik még 
az articulusokat sem ismerik, sőt olvasni sem tudnak. A főta- 
nács — valóban mély belátással — úgy határoz, hogy az ifjak 
osztassanak két elassisba; az elsőbe a kevesebb, a másodikba 
a több előmenetelt tett ifjak segyéb leczkékre s azokbeli előmene- 
tel és igyekezetre való tekintet nélkül". Meglepően helyes gondolat 
s a mai sikertelenséget is jó részben el lehetne enyésztetni ennek 
HÖRÉS alósításával. Mert az osztály-rendszer, ha valamely tárgy- 
ket. Egarza Elk tszerásbak a TSRAGYODÍ B KAdÁNIS s ez akadályt 
egés 1 váza jÜTBSB etni, ha a tanulókat tekintet nélkül osztá- 

, NM ásuk s szellemi fejlettségük szerint szednők 
csoportokba. 

) A Ld] . , 
klet elet a lapát kivétel nélkül mind tanultak theologiai 
BGjk mógál jatt hok mondva a felső osztályok tanterve úgy 
ágtgkő Közöd 18 logy az összes studiumok mind a theologia, 

-oppont körül forogtak, Sőt 1786. jul.-tól a dogmatica 

theologiát egy végzett diáktól még az oratoroknak és poetáknak 
is (a mai IV.—V. o.) kellett tanulniok, a kit praeses theologiae- 
nak neveztek, megkülönböztetésül a theologiae professortól. 
Amannak a dogm. theologiából vizsgát kellett tennie.: Külön 
theologiai és gimn. tanterv csak 1847-ben állíttatott fel, előbbi 
kezdetben két évi tanfolyammal. 

1787. jun.-ában Nagyajtán tartott zsinat P. Horváth Ferencz 
főgondnok inditványára? kimondja : a ki valamely jótéteményben 
akar részesedni, előbb egyházi állásra kell magát szentelnie 
azzal a kötelezettséggel, hogy ha később bármely okból vissza- 
vonná szavát, az eddig élvezett jótéteményt egészen vissza kell 
fizetnie. A tógát ugyan a külső hivatalokra készülők is visel- 
hetik, de semminemű jótéteményben nem részesülhetnek. 

Itt már tudatosabbá válik az egyházi és világi rend meg- 
különböztetése. A papságra és mesterségre készülőknek külön- 
ben meglehetős zavaros volt a tanterve. Megtörtént ugyanis, 
hogy a négyéves filozófiai cursus befejezése után nem lehetett 
azonnal kimenni papnak vagy mesternek, mert nem volt eklé- 
zsia s ha az ilyen végzettek a cursusnak azután is tagjai marad- 
tak, a már hallgatott leczkék hallgatására és újból való vizs- 
gázásra voltak kötelezve. 1803-ban ? három ilyen végzett diák 
folyamodik, hogy ne kényszeríttessenek a theologiai leczkéken 
kivül a nyelvek tanulására is, hogy , az eklézsiai állapotra való 
jobb készülésre és a jobb-jobb authorok olvasására" több idejük 
legyen. A consistorium végzése igy szól: 

1. Akár az eklézsiai, akár a külső állapotban való tökéle- 
tesebb lételre elkerűlhetetlenűl szükséges lévén a nyelvek szor- 
galmatos tanulása, ennek horis publicis leendő teljesítésére, ha 
kolozsvári kollégiumunkban tanuló minden ifjaink a philosophiai 
cursusnak bevégezése után is, a maguk tökéletesítésére való 
vágyódás által nem ösztönöztetnének, ezen végezés által köte- 
leztetnek. Sőt 

2. minden egyéb az oratoria classison feljül levő leczkéknek 
is, a melyekből publicum, vagyis ú. n. generale examenek alkal- 
matosságával legalább második classist nem nyernek, a philo- 
sophicus cursus bevégezése után újra leendő tanulására. E felett 

3. publicus praeceptoroknak pro futuro csak azok tétesse- 
nek, a kiknek minden felsőbb leczkékből legalább első classi- 
suk leend." j 

Hát az bizonyos, hogy akkor nem éltek a gőz és villa- 
mosság korában. Volt idejük ugyanazon dolgokat két-három, 
sőt több éven át is ismételten tanulni, abból a helyes elvből 
indulva ki: repetitio est mater studiorum. De hát a diákok nem 


SAS ESMES ST 9a 
3 Page. VI. 389. 
$ L. B. K. T. jegyzőkönyvét, 

egy könnyen vették be az elvet. Hogy segitettek tehát magukon V 
A legegyszerűbb módon, t. i. nem jártak órákra s nem állottak 
vizsgára. Volt is e miatt panasz a tanári kar részéről a consis- 
toriumhoz. Ez a panaszt még a főtanácshoz is felterjeszti." Itt 
kimondják, hogy a diákok ,a jövő examenre előállani tartoznak 
privata industriájuk alapján, különben minden iskolai beneficium- 
tól megfosztatnak, s eklézsiába nem rendeltetnek ; mostani hibá- 
jukért pedig minden praemiumjaikat elvesztik." Később még a 
törvénytárba is beveszik :? , Ha valaki a közvizsgát elégséges és 
elfogadható ok nélkül háromszor elhanyagolja, a kollégiumb ól 
azonnal zárassék ki." Ez egyenesen ellenük irányul. 

Pákei József igazgató halála után Körmöczi igazgató új tan- 
tárgyfelosztást csinál, tekintetbe vévén azt, hogy Molnos Dávid és 
Füzi János külföldi akadémiákról hazajöttek, s most a professo- 
rok száma 5-re emelkedett. Az egész philosophicus és theolo- 
gicus cursus a tógás diákokra nézve 4 évre oszlik szorosan 
meghatározott tanrenddel.? 

1818. febr. 16.-án esküdtszék elé kerülnek a physicusok. 
Az a hibájuk, hogy nem jártak el a pastoralis theologia óráira. 
Kikérdezéskor ki is jelentik, hogy ezt jövőben sem fogják hall- 
gatni, mert ebben ,non multa est scientia". Ha dogmatica volna, 
vagy a theologiának más része, milyen az egyháztörténelem, 
szivesen tennék, de ebből tudnak annyit, a mennyi szükséges. 

Az 1830. dombói zsinati főtanács kimondja, hogy a kik végez- 
tek s papi kirendelésüket várják, hetenként egyszer a nyom- 
tatott dogmatica theologiából a professor jelenlétében , közönséges 
vetélkedést" tartsanak. Külön papi vizsgát tehát nem tettek a 
papjelöltek s ez az első nyom, hogy a szaktudományt mélyeb- 
ben és erősebben követelik a papjelölttől, mint bármely más 
végzett diáktól. Ez említett ,nyomtatott" könyv lesz később a 
norma, zsinatokon a papnövendékek megvizsgálására. 

A kik jobb eredménynyel végeztek, azok vagy publicus 
praeceptorok lettek, vagy külföldi egyetemekre mentek tanulmá- 
nyaik kibővítése végett. nú j 

. A publicus praecceptorok (köztanítók) mai terminologia sze- 
rint a helyettes tanároknak felelnek meg. Tanították az alsóbb 
osztályokat egészen a mai VI. osztályig. Kezdetben ehhez nem 
kellett semmi külön képesítés ; elég volt, ha az illető végzett. 
lab eaásttás lel, téli (ú. n. kis) vizsga után székely Mózes 
HAT Eteyéy vs Két GNABL jdlsézán ét: között, hogy a ki ezután 
mával latinból éri hiából, ! éj SBAGIRB B Ila NETEN alkat 
, geographiából, hazai történetből és arithmeticá- 


ból a vizsgáló-bizottság előtt vizsgát kell tennie s csak az alkal - 

masak neveztetnek ki e hivatalra. A magántanitók is (privati 
praeceptores) tartsák kötelességüknek, hogy annyira gyakorolják 
magukat a latinban, hogy a latin beszédben Corneliusból vagy 
Kutropiusból bármely helyen készséget mutassanak, ellenkező 
esetben vagy megfosztatnak tanítványaiktól, vagy nem kapnak.! 

A végzettek közöttalegkiválóbbakat külföldre küldték. Ennek 
az intézménynek is tanúlságos történelmi háttere van. 1808-ban 
P. Horváth Miklós főgondnok, a Csókfalván tartott zsinaton 
P. Horváth Károly és János nevében azt ajánlja, hogy Szép- 
lakra mindig olyan ,ifju legénységben magánosan élő pap" ren- 
deltessék, a ki három évi szolgálat után ott pénzt gyűjtvén, külső 
országi akadémiára küldessék, mert a szolgálat nem terhes és 
jövedelme elég nagy (,boldogult eleiknek 1700. julius 27.-én 
sSzéplakon költ dotálásoknál fogva"); tekintve továbbá , közön- 
ségünknek a belső felsőbb állapotbéli individuumokra nézve tör- 
ténhető fogyatkozását". Az indítványt elfogadja a zsinat, s 
elhatározza, hogy ,mostantól fogva ide mind tanulásaira, mind 
erkölcseire nézve alkalmas deákot" küldenek ; az ifju kötelezze 
magát három évig hivatala szorgalmas folytatására, nőtlenség- 
ben való maradásra, (a mi a lányos apákra nézve hátrányos volt, 
de annál kedvezőbb a tudományokra) feddhetetlen életre, s jó 
erkölcsök gyakorlására. Pénzét gyűjtse össze, s ha nem elég, 
kipótoltatván, menjen ki külföldre. Ha pedig erre magát érde- 
metlenné tenné, jövedelméből levonva a szolgálatért competál- 
hatót, a többi beadatik a közcassába, ,lekötvén erre nézve 
minden ingó és ingatlan javait, sőt maga személyét is. Köteles 
jövedelméről, s költségeiről számadást vezetni, s évenként fel- 
terjeszteni a consistoriumnak.? 

Az első pap, a ki Széplakra került ilyen feltételek mellett, 
Székely Mózes volt, a későbbi püspök, a ki 1811. április 24.-én 
a consistoriumnak jelenti, hogy három éve kitelt s kéri az intéz- 
kedést. Még egy évig ott hagyják, hogy tanuljon németűl, hogy 
a tanulmányok hallgatásában ne legyen akadályozva, s most 
egyuttal meghatározzák azt is, hogy ezután olyan ifjút jelölnek 
oda, ,a ki a német nyelvben magát előmenetelesen tökéletesi- 
tette". 1815-ben már Kanyaró Mihály a széplaki pap, a ki már 
egy évi ottléte után kéri az engedelmet, hogy külföldre kime- 
hessen, s költségei összegyűjtése czéljából neki a peregrinatio 
megengedtessék. $ $ 

Ez évben újit fel a főtanács egy régi határozatot. Még 
1781-ben kimondották ugyanis, hogy azok a professorok és papok, 
kik közköltségen teszik meg akadémiai expeditiójukat, közkölt- 
ségen vásárolt könyveik lajstromát kötelesek a főtanácsnak 
beadni, hogy ha oly utódok nélkül halnak meg, kik cum emo- 


1 L. Érdemsorozati jegyzőkönyv. 
2? L., 1808. évi főtanács jegyzőkönyvét, 

lumento communitatis azokat nem használhatnák, azon könyvek 
itteni kollégiumunk könyvtárának nevelésére fordíttassanak. Ezt a 
határozatot eddig nem hajtották végre. Most megujítják, még 


pedig azzal a hozzáadással, hogy akár vásároltak közköltségen 


könyveket, akár nem, kötelesek a könyvtárban meg nem levő 
könyveket adományozni és sajátkezűleg beirni a professoratus 
jelenlétében a lajstromba. Aral f 

Ime így készültek elődeink külföldi egyetemekre s így 
gondoskodtak a közvagyon gyarapításáról ! 

Ha a végzett diák külföldre ment, vagy papnak, vagy 
mesternek rendeltetett, s megszünt a coetus tagja lenni, akkor 
rendesen szépen kidolgozott beszéddel búcsuzott el attól. : 

Egy ilyen beszédet forditásban bemutatok. (Gejzanovics 
József senior Tordára menvén papnak, 1770. márczius 21.-én a 
következő beszéddel (valedictio) búcsuzott el a kollégiumtól :! 

, Mi is virágzottunk! Most már követlek téged édes Jézu- 
som. De engedd meg nekem, hogy elbúcsuzzam azoktól, a kik 
az én házamban vannak. Luk. 9. De nem sokat késlekedem: 
itt az ideje, hogy meghalljak az isk. muzsáknak. Ama nemes 
harczot megharczoltam, pályámat megfutottam. Kedves ifjuság ! 
Istennek szent ifjusága! Legkedvesebb barátaim! Ha dolgaitok- 
ban nem is tudtam nektek használni, bizonyára akartam ; lelkem 
sem hiányzott, hogy  tanulmányaitokban, előmeneteletekben 
segitsen, csak erőm. Kormányzásotokra szavazatotokkal a minap 
megválasztva senkinek — ha jól tudom — terhére nem voltam, 
csak a ki talán nekem, vagy társaságtoknak titkon, vagy nyil- 
ván terhére volt. Ma már visszaadom nektek a fascest, mely 
senki vérétől nem véres. Mert te hivsz engem, s én azonnal 
követlek téged Ur Jézus. De engedd meg nekem, hogy elbú- 
csuzzam azoktól, a kik eddig velem voltak. Isten veled, aranyos 
társaság! Az égre méltó társaság! Kedves tógás társaságom, 
Isten veled! Isten veletek társaim! és tanitványok, kiket ez 
Athenaeumban érdemem ellenére, nekem adott az Isten. Az ele- 
mek kedvezzenek minden tanulmányotoknak s az Isten árassza 
reátok szellemét, hogy minden dolgaitok kegyességet leheljenek. 
Isten veletek logikusok! a kiknek 6 éven át úgy világítottam 
fáklyával, hogy még nem bántam meg a rátok fordított mun- 
kámat. Isten veletek rhetorok, kiknek e szinjátékban komikus 
szinésze voltam! Játszottunk itt minden darabot, minden szere- 
pet, a nevetőét és siróét, a haragvóét és könyörülőét. Ha valakié 
másokkal, az én életem is veletek komédia volt, melynek hátra 
van még befejezése: a halál. Meghalok ma nem magamnak, 
hanem nektek és úgy halok meg, hogy soha többé nektek fel 
nem kelek. 14 azonban, o kedves barátaim, éljetek örökre és 
ha tetszettünk, tapsoljatok. Isten veletek, poéták! Végül min- 

den osztály, szorgalmas méhek rajai! Nőjijetek a közügy erős 
oszlopaivá, melyeket a jövő kor egykor megcsodáljon. Isten vele- 
tek falak! melyek között 15 kedves esztendőt éltem le. Isten 
veletek 9 muzsa! melyekre annyi éven át a legnagyobb gondot 
fordítottam. Eizután már szentségekkel foglalkozom, melyek vala- 
mivel többet tesznek a vidám örökkévalóságra. Mert itt az ideje, 
hogy házamról gondoskodjam. Isten veled szomoru falakkal 
körülvett élet! Már élvezni fogom az életet, melyben ezer veszély, 
s a keserü küzdelem idői után vidám leszek, s az urnak kegyes 
tömjént áldozok, mint pap." 

Ime 15 év, sőt sokkal hosszabb idő mily bensővé és hálássá 
teszi a viszonyt az iskola és tanítvány között! Ha a mai ifju- 
ságot arra tudnók nevelni, hogy az érettségi után hálás szóval 
váljon meg az iskolától, tanáraitól, meg volnánk elégedve 
nevelő munkánk eredményével. De milyen ritkán sikerül ez! 

e Ellenben mily gyakori jelenség, hogy a tanuló minden közös- 
séget leráz magáról az iskolával, s alig várja, hogy érettségi 
bizonyítványával kezében, hálátlanul rughasson egyet azon az 
intézeten, a mely őt felnevelte. Ime e tekintetben is jó lesz a 
multba járni iskolába. 


DR. GAL KELEMEN. 


Hálás megemlékezés Isten áldásairól. 


(Őszi hálaünnepi beszéd.) ! 


Alapige Zsolt. 103, 2.: Áldjad én lelkem az 
Urat és el ne felejtkezzél semmi jóté- 
teményeiről. 


Vallásos hitünk erősítésére sok szép és megragadó alkal- 
mat nyújt a természet élete. Emlékezzünk csak vissza a rügy 
bontogató, virágot fakasztó kies tavaszra. Mennyi édes örömmel, 
mennyi boldogitó reménységgel töltötte be szivünket a megújult 
természet! Még a meghasonlott lelkü, bánatos kedélyü emberek 
búsongó arczára is az életkedv egy-egy röpke mosolyát vará- 
zsolta a bűbájos kikelet . . . És mi a tápláló föld felvidult ábrá- 
zatában, az itt-ott fölcsattogó madárdalban s gazdag termést 
igérő virágzásban gyönyörködve, nem igy szólottunk-e jóslatos 
reménykedéssel : , Megáld minket Isten, a mi Istenünk ?!" 

Aztán virágok hulltával, tavasz mulásával, mikor bekö- 
szöntött a meleg nyár s áldott heve aranyszínüvé érlelte, a 
hullámzó kalászokat; mikor az arató-munkások vidám dala 
belecsendűlt a természet fönséges harmoniájába ; mikor a súlyos 
kévékből sűrün rakott kalongyák ezrei ékesitették halmainkat, 
völgyeinket: nem dobbant-e meg szivünk édes örömében ? Nem 
csendültek-e meg ajkainkon a vallásos csodálat és szent elra- 
gadtatás hangján az írás szavai: , Mily nagyok a te cselekede- 
teid, Uram; betelt a föld a te gazdagságiddal ? !" 

Es most, midőn már asztalunkon az új kenyér áldása ; 
midőn kertünk fáinak mosolygó, izes gyümölcsei, bor-termő 
hegyeink édes fürtjei mintegy kinálva-kinálkoznak leszedésre ; 
midőn a csodaszép természet minden egyes adománya a mi 
mennyei Atyánknak irántunk való végtelen jóságát hirdeti: egy 
benső hang, egy szivünk mélyéből fakadó jobb érzés nem indit-e 

arra, hogy mély alázattal, imádó tisztelettel boruljunk le az 
áldások Istene előtt, mondván : , Áldjad én lelkem az Urat és 
el ne felejtkezzél semmi jótéteményeiről ? 1". . , . 

A zsoltáriró király e szavakkal ad kifejezést szive hálás 
érzelmeinek, midőn költői szárnyalásu lelke, bejárva mélységet 
és magasságot, országának fényben és pompában ragyogó gaz- 
dagságán gyönyörködve pihen meg. E szavak zendüljenek föl 
a mi ajkainkon is a hálaadás e kedves ünnepén! Az emlékezet 
útmutató fénye mellett járjuk be az áldások kies mezőit s ,el 
ne felejtkezzünk az Urnak semmi jótéteményeiről." Mert az 
áldásokról való hálás megemlékezés mig egyfelől szilárdabbá 
teszi Isten iránti bizalmunkat, másfelől nemesebb irányt jelöl 
embertársaink iránti cselekedeteinknek. — Minthogy meggyő- 
ződésem szerint mind a két czél oly nagyfontosságú lelketek 
igaz boldogságára nézve, remélem, szives figyelemmel fogjátok 
kisérni rövid beszédem egyszerü fejtegetéseit. 


A jóltevő és jóadományt élvező közti viszony megszilár- 
dulására, vagy felbontására nem kis befolyással van az a körűl- 
mény, hogy az ajándékot nyerő milyen érzelemmel fogadja a 
neki szánt jótéteményt. Hiszen egy magában csekélyértékű 
virágszál, szivesen nyújtva és hálás köszönettel fogadva, már 
nem egy esetben vált alapjává két rokonérzésű lélek bizalmas 
szövetségének. És az a gyermek, a ki örömest gondol vissza 
édes szülőinek lelkiismeretes gondosságára, erkölcsét nemesítő, 
szellemét irányitó törekvéseire, sohasem lehet bizalmatlan azok 
iránt, a kiknek védő szárnyai alatt izlelte meg az élet első örö- 
meit ; sőt akkor, midőn fejeteken már őszbevegyülő, vagy ezüst- 
fehér hajszálak jelzik korotok és erőtök hanyatlását, egy ilyen 
gyermeknek nincs forróbb vágya, szentebb óhajtása, mint hogy 
gyöngéd szivessége minden eszközével széppé és nyugalmassá 
tegye számotokra az élet estvéjét. 

Lássátok, keresztény hivek, a mi a gyermek viszonya 
szülőihez, ugyanaz a mi viszonyunk a jó Istenhez: a szeretet 
és bizalom kedves viszonya. Mind a kettőt a jótéteményekről 
való hálás megemlékezés teheti bensőbbé, szilárdabbá. Csakhogy 

mig a gyermeknek jó tetteivel, szives szolgálataival nem egyszer 
nyilik alkalma kimutatni hő ragaszkodását szülői iránt: addig 
mi Isten iránti hálánknak ily módon való nyilvánitását nem 
tehetjük. Mert hiszen ő semmiben sem szűkölködik, ő teljes 
tökéletesség önmagában, kinek dicsőségét és boldogságát a leg- 
kevésbé sem növelhetjük; ő az egész világot átható és betöltő 
lélek, ki mint ilyen, érzékelhető ajándékokban, jóillatú áldozatok 
füstölgésében nem talál gyönyörűséget. Előtte csak a tiszta sziv 
és alázatos lélek kedves áldozat! Hogyan lehet és kell tehát 
hálásan megemlékeznünk Isten áldásairól ? 

Mindenekelőtt ismerjük el lelkünk alázatosságával, hogy 
, minden jóadomány és tökéletes ajándék onnan felűlről száll 
alá a világosság Atyjától", ki ,ha kibocsátja az ő lelkét, meg- 
újulnak mindenek és megújítja a földnek szinét." Ismerjük el, 
hogy az Isten mindenható ereje hordozza a szelek szárnyain 
az áldást hintő felhőket, ő adja a fényt és meleget árasztó nap- 


súgarat, a földbe a termő-erőt, melyeknek jótékony hatása alatt 


a különféle magvak csirái megerednek, nőnek, gyarapodnak, 
majd kifejlődve: virágoznak s gyümölcsöt teremnek. Ismerjük 
el, hogy a tavasz nyilóvirága, a nyár rengő kalásza felett ő 
terjesztette ki gondviselő oltalmát, mig vész, vihar és égi háború 
zúgva, dörögve, villámokat szórva, de ártalmatlanul vonult át 
határainkon. Ismerjük el a nagy apostollal, hogy mindnyájan 
nÍSsten kegyelme által vagyunk, a mik vagyunk", ,6 benne 
élünk és mozgunk." Szóval, ismerjük el szivünk mély hódola- 
tával, hogy mienk csak a reménykedés, övé a megvalósitás ; 
miénk a tervezés, övé az alkotás; mienk a törekvés, övé a 
jutalmazás ; miénk a munka, de Istené az áldás! 

Es mindezeket őszintén elismerve, mindezekről hálásan 
megemlékezve, nem támad-e lelkünkben az a fölemelő gondolat, 
hogy a kinek teremtő és megtartó ereje ez évben is oly fönséges 
módon nyilatkozott meg a természet pompájában, gazdagságában 
a mi javunkra s gyönyörűségünkre: az a leghatalmasabb, leg- 
jobb, legáldottabb és legtökéletesebb valóság a nagy minden- 
ségben : az a mi szerető mennyei Atyánk, kire a legnagyobb 
megnyugvással bizhatjuk mezőinket, terményeinket, sorsunkat, 
életünket, mindenünket?! És e boldogító meggyődésben avagy 
nem lesz-e ragaszkodóbb, mélyebb, szilárdabb, erősebb a mi 
hitünk az isteni gondviselésben ? ! 

Higyjétek el keresztény hivek, hogyha egyszer az Isten 
iránti bizalom — hálás megemlékezésünk által — szilárd alapot 
nyert keblünkben: elhervadhat kertünk virága, megsemmisülhet 
szántóföldünk vetése, jöhet reánk csapás, nyomor, keserű csaló- 
dás; érhetnek gyötrő fájdalmak, sorvasztó betegségek: szivünk 
el nem csügged, lelkünk el nem merűl a kétség habjain, tudván 
azt, hogy a ki annyiszor megáldott a múltban, az a jó Isten 
adhat és ad is még számunkra erőt, egészséget, vidámságot, 
szép napokat, bő esztendőket a jövőben is! 

j , Boldog ember az, ki bizik az Úrban s kinek bizalma az 

Ur." Akarjátok-e, óhajtjátok-e magatoknak e boldogságot? Óh 
,ne felejtkezzetek el az Úrnak semmi jótéteményeiről"! És e 
fenkölt lélekből származott gyönyörű intelmet annyival is inkább 
vegyétek szivetekre, mert az Isten adományairól való hálás 
megemlékezés — vallásos hitünk erősítése mellett — nemesebb 
irányt jelöl embertársaink iránti cselekedeteinknek. 


1 


Ha valaki embertársaink iránti cselekedeteink forrását, 
irányát, ezélját és eredményét láthatóvá tehetné számunkra, 
nézetem szerint egy mélyen lehangoló kép tárulna föl szemeink 
előtt. És ha az a kép hiven tükrözné tetteink inditó okait s 
ezek eredményéűl a társadalmi élet valóságát: a szenvedő és 
elégedetlen alakok komor hátterének árnyékolásához bizonyára 
az önzés, hiúság, képmutatás, közönyösség és hatalmi túlkapás 
szolgáltatná a sötét szineket. Avagy nem úgy tapasztaltátok-e ti 
is, keresztény hivek, hogy társas életünkben van elég irigység, 
mely sáppadozva szenved, ha látja törekvő szomszédja emelke- 
dését s kárörvendő arczal fogadja az elbukottakról terjedő szo- 
morú hireket; van képmutatás, mely a mig nyájas és mosolygó 
külsővel játsza előttünk a kegyes jóltevőt, lelke mélyén gonosz 
terveket sző megrontásunkra ; van fásult közönyösség, mely nem 
indúl meg a nyomor láttára s nem lelkesedik nagy eszmék 
iránt; van szivtelen önzés, mely a mások feldúlt boldogságának 
romjaira épit; van részrehajlás, mely osztályok, felekezetek és 
pártok szerint méri s osztogatja jótéteményeit. Avagy nem igy 
van-e? És ha igy van, mi az oka ennek az áldatlan állapotnak ? 

a" 

Én azt hiszem az, hogy az emberek nagy része nem tudja 
helyesen felfogni az Istentől nyert adományok, tehetségek valódi 
czélját, rendeltetését és pedig azért nem, mert ritkán, vasSgt 
sohasem emlékezik meg hálaadó érzelmek között a menuyel 
Atya áldásairól. Sőt vannak, a kik vakmerő elbizottsággal igy 
szólanak: a mim van, az kizárólag saját munkásságom ered- 
ménye, én izzadtam, én fáradoztam érette ; következőleg arra 
forditom, azt teszem vele, a mi éppen nekem tetszik! Egy 
magát bálványozó, önhitt ember szólhat igy, a ki a mellett, 
hogy nem gondol Istennel, a legkevésbé sem törődik ember- 
társaival; de nincs is neki igaz boldogsága! Avagy a hitetlen 
és önző sziv sivár talaján virúlhat-e a tiszta öröm kedves, szép 
VITATTA 

Óh mennyivel másképpen érez, gondolkozik, beszél és cselek- 
szik az, a ki hálás szivvel szokott megemlékezni Isten jótéte- 
ményeiről. Az ilyen vallásos lélek igy gondolkozik : a mim van, az 
az Isten ajándéka; adta életem föntartására, családom boldogi- 
tására; de adta azért is, hogy én is adjak belőle a szegényeknek, 
szűkölködőknek ; sőt a mennyire módom és tehetségem engedi, 
hazám és egyházam szent oltárán is örömest áldozok . . . Hitem 
sugja, tapasztalataim meggyőztek arról, hogy az Isten jó- és 
balsorsban "egyaránt támaszom, erősségem, oltalmam: avagy 
hozzám méltatlan foglalkozás lenne-e, szivem tiszta örömével 
fokozni a boldogok örömét s lelkem őszinte részvétével enyhi- 
teni a szenvedők bánatát? Avagy ha az én jó Istenem személy- 
válogatás nélkűl , feltámasztja az ő napját mind a jókra, mind 
a gonoszokra és esőt ad mind az igazaknak, mind a hamisak- 
nak" földjére: én, mint az ő gyenge, erőtlen gyermeke, miért 
tennék különbséget testvéreim, az ő többi gyermekei között, 
vallás, nemzetiség, társadalmi állás, szegénység és gazdagság 
szerint? , Avagy nem mindnyájunknak ugyanazon egy Atyánk 
van-e ? 1 Es ha az én áldott Teremtőm ez évben is ,asztalt 
teritett" számomra a természetnek sok ezer virággal himzett 
szőnyegén: avagy nekem eshetnék-e jóizűen ételem, italom, ha 
meg nem osztanám kenyeremet éhező embertársaimmal? És ha 
az én mennyei Atyám minden tavaszszal felruházza a mezei 
CE ELÉL minden időben gondot visel az égi madárra : miért 

ruhazn:i üg éni átal: ú jé 8 
gondját ez nyálam eagátan deAA Háza a, E NBS 

va gyermeknek ? , .., 

Ez a valóban nemes és emberhez méltó érzűlet s gondol- 
kozásmód, keresztény hivek! Méltó, mert a mig egyfelől kor- 
látozza öntelt büszkeségünket, másfelől szebb és áldottabb irányt 
jelöl embertársaink iránti tetteinknek. Az ilyen érzület s gon- 
dolkozásmód kedvező talajt szolgáltat az egyenlőség és test- 
vériség magasztos eszméinek, a melyeknek üdvös hatására 
leomlanak a válaszfalak ember és ember között; fölmelegülnek 
és közelebb férkőznek a szivek egymáshoz; nemesebb szellem, 
magasabbrendű vágyak és emberiesebb törekvések üditő KrGthjála 
frissiti föl a társadalmi élet megroncsolt idegrendszerét: s 
támad új, pezsgő élet a régi romok felett! ... De hogy ez a 
mindnyájunk által óhajtott örvendetes állapot létrejöhessen, 
nektek magatoknak is munkálnotok kell szerető szivvel, jó tet- 
tekkel, követésreméltó áldozatkészséggel. És higyjétek el keresz- 
tény hivek, hogy becsületes fáradozástok értékes jutalma, áldásos 
eredménye el nem marad : birni fogjátok kebletekben az önzet- 
len jóltevés nyomán fakadó öröm boldogitó érzetét, s látni fogtok 
magatok körűl egy szép, egy békés összhangban fejlődő keresz- 
tény társadalmat. 

Czélom volt ez ünnepi alkalommal szilárdabbá tenni Isten- 
ben való bizalmatokat s nemesebb irányt jelölni embertársaitok 
iránti tetteiteknek. Vajha e magasztos eczél érdekében hirdetett 
gondolataimnak helyet adtatok volna a ti lelketekben ! Én tel- 
jesen megjutalmazva érezném magamat fáradtságomért, ha erős 
vágyat, hő óhajtást ébreszthettem volna szivetekben, egy jobb, 


tisztább, szentebb és vallásosabb élet iránt! 
Amen. 


KELEMEN ÁRPÁD. 


A béke útja hét tizparancsolatban. 


Egy huszadik századbeli ember számára. 

1. Tanulj. Légy több holnap, mint ma vagy. 

2. A megelégedés nem megállás. A tunya lélek nyugalma nem 
valódi. Nem az álomért, hanem az életért sohajtozunk. Ezért nézz 
fel, lépj előre és élj. 

3. Vannak Istentől megáldott emberek, a kik nyugodtaknak 
látszanak akkor is, a mikor hullámokon eveznek; vannak emberek, 
a kik minden vihart kiállanak. Vannak elhagyatottak az élet tenge- 
rén és gyakran a partnál szenvednek hajótörést. Saját lelketeknek 
ti vagytok parancsnokai. Jól kormányozzatok ! 

4. Mivel mindent éppen meg nem tanulhattok, ne gondoljá- 
tok, hogy semmit sem tudhattok. A mit tudnotok kell, azt megtud- 
hatjátok. Mondjad szivedből: ,Küldj engem Uram!" és meglátod, 
hova menj. 

5. Minden dolog okszerüen történik. A moha kelyhébe egy 
gyöngy-harmatcsepp esik és ez tisztán tartja a moha kicsiny ház- 
tartását s nedvével táplálja annak a föld alatt messze elnyúló gyö- 
kérszálait ; a haraszt kihajt s a pók hálót sző rajta ; mindezek felsőbb 
czéloknak szolgálnak. Senki sincs magára. 

6. Haladni akarsz-e vagy maradni és letörni? Ha Isten a mo- 
hának, a harasztnak és a póknak munkát jelölt meg a világegye- 
temben, mennyivel inkább hasznodat kivánja venni neked ? 

T. A midőn érezzük, hogy Isten hasznunkat akarja venni s 


nemcsak a boldogság elérése a mi feladatunk, szivünk az örökké- 
valóság érzetével dobog, 


8. Isten felgyújtja hátunk mögött hajóinkat, kioltja az emberi 


vad ösztöneit s azokat oly reményekkel és eszményekkel 
helyettesiti, a melyek minket egy teljesebb, nemesebb és jobb életre 


nem 

sarkalnak. Egykor elég volt a kellemest ismerni és élvezni, most 
tudják az emberek, hogy a béke nem maradhat az önmagába zárt 
lélekben, hogy a nemesebb élvezet nem nyerni, hanem adni. 

9. A lélek magasabb temploma valamire többre van épitve, 
mint a kötelesség, az igazság és jogosság ; tüzre van szüksége, mely 
elégesse és elhamvaszsza a szenvedélyeket. Művészet, zene, dráma, 
mind a maguk ihletett munkásaikat keresik, ugyanígy a vallás is. 
Ihlettségre van szükségünk. 

10. Vágyaid kielégítését kéred Istentől? Reményeid teljesülésén 
csüng szived? Erőt kivánsz munkádhoz? Akkor minden jól van! 


TVE 


1. A hely, a hol élsz a világon, mint minden más hely, telve 
van igazságokkal, a melyek felsőbb dolgokat jelentenek ki. De ezek 
felsőbb dolgok és soha sem láthatod meg, ha mindig csak lefelé 
nézesz. 

2. Vannak, a kiknek szokásává vált a kellemetlenkedés és 
akadékoskodás s nem ritkán mégis jelentékeny eredményt érnek el. 
Hasonló körülmények között nemes eljárással jóval több eredmény- 
hez jutnánk. 

3. Az erény a szívnek, a jellemnek, az életnek egy állapota, 
a melybe belenövünk, a mit a gyakorlat által szerzünk meg. Ilyen 
a boldogság is. Minden emberi lénynek lehetséges lépésről-lépésre 
közelebb jutni a boldogsághoz s belenőni abba az állapotba, a melyet 
Isten számára rendelt. 

4. Nagy nyereség egy távoli esemény mágnesszerü vonzó 
erejét érezni, a melyről tudjuk, hogy Isten azt megközelitenünk 
ezélozza. Akkor nem könnyen elégszünk meg az alsóbb rendü dol- 
gokkal. Az isteni hivásra hallgatva, folytonosan füleinkbe cseng a 
szózat: , Fölebb." 

5. Az életnek lényeges tulajdonsága győzedelmeskedni. A 
lelkiismeret-furdalással és a jajveszekléssel telt lét természetellenes 
és lealázó. Legyen éltetek győzelem: emelkedés az ég felé. 

6. Nem szerezhetjük meg magunknak az élet külső kényel- 
mére és fényüzésére minden szükséges dolgokat; de pesezezeshetjük 
a legnagyobbak titkát, a kik Istennel jártak. Sze melnkei a sötétségről 
a világosságra, a gyötrelemről a győzelemre fordithatjuk, 

7. Isten atyai szeretetének végetlen ereje és kérésünk meg- 
hallgattatásán való nagy öröm sokkal bámulatosabb erőt gyakorol 
lelkünkre, mint bármely angyali eredmény a bethesda tavában. 
Nincs egyébre szükségünk, hogy jók legyünk, mint erre a biza- 
lomra. Tekintélyen nyugvó hit, félelemből gyakorolt istentisztelet, 
vallás, mely rettegésen, üdvösség, mely helyettesiítésen alapszik, nem 
adhatja meg a léleknek a benső békét. 

8. Ne félj semmit azon rossz befolyásoktól, a melyek körül 
vehetnek. Igyekezz mindig arra, hogy minél nagyobb befolyást 
gyakorolhass te a világra a nélkül, hogy sorra várakoznál, hogy a 
világ küzdelmei és kisértései mennyire befolyásolhatnak téged. 

9. Minden tehetségedet és minden erődet használd fel. Azt ki 
nem meritheted. 


10. Kezdj minden reggelt örvendezve. 


(Az ,Inguirer" angol lapból.) 


FERENCZ JÓózsEF. 


Gondolatok. 


1906 ápril hó. 

Véleményedet soha se erőltesd másra, mert a nélkül is elfo- 
gadják, ha helyes. Rossz árut csak csaló kereskedő köt a vevő 
nyakára, ha jó az, úgy is megveszik. 

Ki másnak vermet ás, maga esik belé — mondják, de ha az 
igaz lenne minden esetben, mennyivel kevesebb szerencsétlenség 
lenne a világon. 

Ne higyjük el magunkról hamar, hogy mily okosak vagyunk, 
mert annál nagyobb lesz csalódásunk, midőn magunk meggyőző- 
dünk róla, hogy nem voltunk azok. 

Ta á ng j A újjá k si .. hi . 

j ; in igát, ha nem kérnek föl arra, ne adjunk, mert azzal tyuk- 
szemére lépünk annak, kit amúgy is szorit a lábbelije. Ezt pedig 
nem szokták megköszönni, 


Minél egyszerü széls ej i l 
gs Í egyszerübben beszélsz, fejezd ki gondolataidat, annál 
Jobban megérteuek ; tehát úgy beszélj! 


Az iljak azt tartják az öregekről és némelykor hapgosan ki 


is nyilatkoztatják y Az 
A 8 ilatkoztatják, hogy azok szamarak, elmaradottak, nincsenek a 
nelyzet magaslatán. S midőn ők is abba a sorba jutnak, csak akkor 


e ezzen 

látják át, hogy nem volt mindenben igazuk. Nem csoda, hisz alólról 
az ember nem láthatja, hogy mi történik a hegy tetején s a mi 
alól kicsinynek tetszik, az még lehet a magasban ,nagy" és érde- 
mes a megfontolásra. 

Légy türelmes a más hibái iránt, légy mindig igazságos, 
lehetsz néha könnyelmű, olykor nagylelkű is és légy mindig meg- 
fontolt, csak midőn a két utolsó előttit gyakorlod, utóbbit ne hidd 
be a tanácsba. 

Az ember életezélja, hogy boldog legyen. A hány ember, 
annyi út vezet annak eléréséhez. Csak — miután irányt magunk- 
nak kell választannnk — megfontolással induljunk útnak és azon 
is maradjunk, mert csak ott található föl, a mit keresünk. Kapko- 
dás a siker megrontója. 

Az irigység aláássa nemesebb érzelmünket s a mellett ezél- 
talan, ha nem lesz egyszersmind tetteink irányitója. A kiktől vala- 
mit irigyeltünk, azok nem tudnak róla, csak a mi kedélyünket rontja 
meg és tesz saját magunkkal elégedetlenekké. 

Hogy az irigységet legyőzhessük, nagy lelki erőre van szük- 
ségünk. A méreg romboló hatását az által gyengitjük, ha kicsiny 
adagokkal szoktatjuk hozzá a szervezetet. Kedélyünkről is az ismét- 
lés fegyverével irtjuk ki ezt a reátapadott miazmát. Annyiszor keres- 
sük föl, annyiszor jöjjünk érintkezésbe az irigyelt tárgygyal vagy 
egyénnel — azon elhatározásunkkal, hogy levetjük magunkról ezen 
nemtelen érzésünk minket uraló minden részecskéjét, mig azon 
vesszük észre magunkat, hogy megszabadultunk tőle. Gyakori mo- 
sakodás megtisztítja a legpiszkosabb embert. Lelki mosakodás — 
újra mosakodás és megújhodva kerül ki kedélyünk a megpróbál- 
tatásból, midőn jó lélekkel közeledhetünk ahhoz, kit azelőtt irigyel- 
tünk s szóval: Légy üdvözölve barátom! elösmerve annak jó, 
nemes tulajdonságait és azoknak, miket bir, értékes, szép voltát, 
— mi azelőtt keserü érzést keltett föl bennünk. — Mert úgy érez- 
zük, megtisztultunk erős akaratunk tüzében, mint a nemes érez a 
tüzben kiválik a salaktól. Próbálja meg, ki javulni akar, meglátja, 
hogy igy lesz. 

Az öröm oly virág, a mely ott nyilik, a hol őt megbecsülni 
tudják és a hol tőle az öröm és fájdalom könnyeit nem sajnálják. 

Ha kárt szenvedsz, soha se törődj hosszasan rajta, hanem 
igyekezz azon, hogy máskor elő ne fordulhasson. Igy szól és tesz 
az okos ember, mig az átlagember, miután vesztesége fölötti 

haragjának kellőleg bizonyságát adta: szavak áradatában komo- 
ran néz maga elébe és szidja a végzetet, mely csak őt keresi föl, 
de a törekvést, hogy gátat emeljen a bajnak, nem észlelhetjük. 

Ki megy többre az életben, kinek mindig jár a szája, de mit 
sem tesz, vagy megfordítva? Milyen egyszerü, kéznél van a felelet ! 
S mégis mily kevesen követik. 

Az ember a teremtés első lénye. Úgy van. De csak addig, 
mig szenvedélyein uralkodni tud. Ezen határon túl kezdődik az 
állati élet: az ösztönök uralma, midőn az hajt minket, mint hajót, 
melynek nincsen kormányosa. 

Épp most jelentették, hogy elpusztult egy béresökröm, mi 
tulajdonképpen inditó oka volt előbbi szemlélődésemnek; de meg- 
vallom, bár eleget kutattam utána, még módját nem találtam, hogy 
ez eset egy évben többször elő ne forduljon. Igy természetesen 
szerényen bévonulok az átlagemberek sorába. 


1906 május hó. 


Midőn hasznodat keresed, úgy intézd, hogy az ne táplálkoz- 
zék a mások kárán. Nehéz probléma : mondják. Igaz. De csak meg- 
fejthető. Avagy a becsületes emberek mind élhetetlenekl 

Megyek a magam útján, keresem az igazságot. Velem indul- 
nak mások is, ugyanazon czélzattal, de más és más irányban. Az 
a kérdés, hogy hol találkozunk? És tülekedésünkben, az út fára- 
dalmai között, nem vetjük-e le magunkról, akadályozó teher gya- 
nánt azt, a miért kiindulánk? Mint a fiahordó, mely eldobja mag- 
zatait, hogy a vadász elől meneküljön. 

A kerti út szélén leszakitott rózsát találok. Mily jól veszi ki 
magát a fehér fövényen. De mit mond hozzá a szegény megvetett, 
oda dobott rózsabimbó? Egy ifjan letörött életben maradott-e még 
reménység-törekvés a boldogság felé? És akad-e ifju, ki azt fel- 
véve, valóra váltsa? 

Sok ember elhiteti magával, hogy jó. Mert úgy tudja, hogy 
rosszat nem cselekedett. De elég-e ez? midőn semmit sem tettünk 
annak gyarapitására. 

Külszín, látszat fedi az emberek tetteit. De ha föllebbentjük 
az élet faláról az azt boritó drapériát, mely szemünket gyönyörköd- 
tette, mennyi reátapadott szennyre akadunk: azoknak tetteire, kik 
megtéveszteni akartak. 


BARó PergicHevicH-HORvATH KALMÁN. 


Északy Károly. 


1818—1907. 


A magyar nemzeti szellemnek egy igaz harczosa távozott el 
magas életkorban. 

A szabadságharczban Csányi kormánybiztos mellett működött. 
Azután az ötvenes években irodalommal foglalkozott; számos szin- 
darabot irt, melyek közül különösen a ,Cydoni alma" nem egy 
előadást ért meg. Az alkotmányos élet helyreálltával megnyilt előtte 
a mérnöki pálya, a melyre készült volt s ettől fogva e hivatásának 
szentelte munkaerejét, előbb mint a ministeriumba beosztott főmér- 
nök, később mint kolozsvári államvasúti főfelügyelő és azután mint 
üzletvezető. Az irodalomban ritkán jelenik meg, de annál gyakrab- 
ban a közéletben és azzal az erős nemzeti érzéssel, mely magas 
miveltséggel és lelki nemességgel párosulva, sajátja volt. 

Ez tette tiszteltté alakját s személyiségét kedveltté jó kedélye. 
Renan mikor idősb korában egyszer szülőföldjét, Bretagne-t meg- 
látogatta, áldotta azt a földet, mely a jó kedélyű bretagne-iakat 
szűli, mert annak tulajdonította, hogy a jó kedély őt is kisérte az 
életen keresztül. Északy derült kedélyvilága is áldást sugárzott arra 
a földre, mely túl a Dunán őt szülte. 

Egyházi gyűléseinkkor mondott felköszöntőivel hagyja hátra 
közöttünk áldott kedélyének emlékét s folyóiratunkban pedig az 
, illusio"-ról irt szellemes értekezésével. 

Az irodalom iránt sohasem szünt meg érdeklődni s az Erdélyi 
Irodalmi Társaság és a Petőfi-társaság megalakitásában tevékeny 
részt vett. 

Szép emlék, a mely utána fönmarad. 


Péregri D. 


IRODALMI ERTESITŐ. 


A kereszténység lényege. Irta Harnack Adolf, a berlini 
egyetem theol. tanára. Forditotta Jtácz Lajos sárospataki tanár. 
8. r. IX. 201. 1. Sárospatak. Ára 2 korona 50 fillér. — Harnack műve 
magyarúl! Rácz Lajos neve jólismert név az olvasó közönség előtt. 
Vallás és tudománynyal társulásban szokott a nyilvánosság előtt 
megjelenni, s a szabadelvűséggel öszszeforrva. Akár folyóiratokba 
irt bölcselmi tanulmányait, akár forditásra kiválasztott munkákat 
véve, a szabadelvű, tudományos iránynak következetes, avatott köve- 
tője. Wundt lélektana után, melyet ezelőtt néhány évvel forditott 
magyarra, most jön Harnack művével. Azokkal a felolvasásokkal, 
melyeket szerzőjük a berlini egyetemen a kereszténység lényegéről 
tartott. Kibontakozik előttünk az a szellem, mely annak idején foglyúl 
vitte a hallgatóságot, az a tudás, mely annyira biztos vonásokban 
nyilatkozott ; feltárul a kereszténység Jézus Krisztusban és az ő evan- 
geliumában, ez evangeliumnak a társadalmi viszonyokra való vonat- 
kozásaiban és ez evangeliumnak főbb történelmi mozzanataiban, 
feltárul művészi, ragyogó előadásban... Harnack műve magyarúl 
kitűnő forditásban! Úgy olvasódik, mint eredeti munka. Rácz Lajos 
nagy szolgálatot tett vele a theol. tudománynak. 

Lang Henrik munkáit, mikor magyar nyelven megjelentek, 
felekezetkülönbség nélkűl általános érdeklődéssel fogadta a művelt 
közönség. Hasonlót érdemel e munka is. Keresztény szellemet, 
tudományos tájékozást kevés könyvből lehet többet és jobbat meritni, 
mint a kereszténység lényegét feltüntető és a kereszténységet lénye- 
gében védő eme jeles munkából. 

A modern kereszténység missiója a XX-ik század- 
ban. Irta Perczelné-Kozma Flora. 20 I. Budapest. — Még könyvig 
nem ment, mint nehány nyugati irónő hasonló tárgyu értekezésekkel, 
de dolgozatai már kezdetéül szolgálhatnak egy kötetnek. A modern 
kereszténységet, az unitarismust tárgyalja itt a fejléstan alapján s 

annak ember Jézusát hozza kapcsolatba a socialismussal, melynek 
az akaratnevelésben útmutatója lehet s irányt adhat a nemes socialis- 
musra, , mely méltatlan fegyverekhez soha sem nyul", hanem , min- 
dig a szellemi forradalomtól és erkölcsi reformatiótól várja a meg- 
újhodást". A modern kereszténységet lelkesen védelmezi, mint az 
orthodoxia és a materialismus közti kivezető útat. A füzet a szerző 
hivatottságát mutatja ily thémák tárgyalására. 

Unitarius szószék czimen Székelyudvarhelyt Deák Miklós, 
Vári Albert és Balázs András egyházi beszédeket adnak ki. A 
gazdag tartalmú I-ső füzetbe dolgozatokat írtak Ürmössy Károly, Sán- 
dor Géza, Nagy Béla, Vári Albert, Bölöni Vilmos, Fazakas Lajos, 
Gál József, Bodócezy Sándor. — Előfizetési ár évi 6 korona. 

Dr. Bedő Albert, ny. államtitkár, egyházunk nagyérdemü tanácsosa 
újabb pályadíjat tűzött ki és erre hivatalosan a következő pályázat hirdet- 
tetett ki: Pályázat egyházi beszéd megirására. Közönséges vasárnapi 
űnnepre, népszerü nyelven, unitárius egyházi beszéd irendó a protestáns 
hitélet szabadelvü irányának szellemében s a nép vallásos hitének és erkölcsi 
érzésének serkentésére. A beszéd annak bizonyitását kell tárgyalja, hogy 
az unitárius vallás hitelvei a Jézus Krisztus életében és tanitásaiban gyö- 
kereznek. A beszéd terjedelme, Cicero-betükkel nyomatva, nyolczad alakban 
legfennebb 12—16 oldalra terjedhet. A pályadíj Egyszáz korona, mely a 
bírálat kihirdetése után csak absolut becsü, eredeti beszédnek adatik ki. A 
bírálat eredményét az 1907. évi zsinati főtanácson hirdetik ki; a bírálatot 
pedig az Egyházi Képviselő-Tanács által a kolozsvári unitárius Kollegium- 
ban tanitó fölszentelt tanárok és lelkészek köréből az E. K.-Tanács által 
választott 3 tagu bíráló-bizottság teljesiti. Pályázhat minden fölszentelt uni- 
tárius pap, kivéve az előbb említett Kollegiumban tanitó papokat és taná- 
" rokat. A pályaművek idegen kézzel irandók le és jeligével látandók el, 
szerző neve pedig külön boritékban zárandó le s ez a boriték pályamunka- 
jeligével látandó el. 

A. pályaművek 1907. évi május hó 31.-ig posta útján az unitárius 
püspöki hivatalhoz küldendők be, később beérkező művek pályázatra nem 
bocsáttatnak. A. pályamű a nyertes szerző tulajdona marad, de a :, Keresz- 
tény Magvető" czimü unitárius folyóiratban kiadatik. Nyomtatásban már 
megjelent beszédek nem versenyezhetnek. 


KÜLÖNFELEK. 


Magyarországon az elmult év a politikai viszonyokba tisz- 
tulást hozott; teljesen alkotmányos kormány vette át az ügyek 
vezetését és a protestans egyházaknak már évek óta tárgyalás alatt 
levő segélyezés ügye az 1848 : XX. t.-cz. alapján egy lépéssel elébb 
haladt. De a kormány jóindulata mellett is még távol állanak a 
protestans egyházak attól, hogy állami dotatiójuk a róm. kath. egy- 
házét megközelitse. A róm. kath. egyház Magyarországon ma is 
nagy kiváltságokat élvez vagyonban és egyébben is, úgy, hogy bár 
a törvény a felekezetek jogegyenlőségét kimondotta, a katholikus 
vallás tényleg ma is mint államvallás szerepel. A protestansok nem 
fejthetik ki azt az erőt, a mely egy előrehaladó államnak csakis 
előnye lenne. Nagy vesztesége volt a mult évben a protestantismus- 
nak Hegedüs Sándor, a munkás államférfiu, ki a protestans egyhá- 
zak helyzetének javitására oly sokat tett és főleg mint a Prot. 
irodalmi társaság elnöke, emelkedett, lelkes beszédeivel és pénzáldo- 
zataival, elévülhetetlen érdemeket szerzett. Az unitárius egyházban 
veszteség a mult évről Benczédi Gergely, ki példányszerü protestans 
tanár volt, s a ki egyháza anyagi erősitésén odaadással munkált. 

Németországon a mult év végén feloszlatták a birodalmi 
gyűlést, mert nem akarta megszavazni azt a költséget, a melyet a 
kormány a gyarmatok számára kért. Politikai tény volt ez, de val- 
lási mozzanat is fűződik ahhoz. A birodalmi gyülésben ugyanis a 
legnagyobb párt a vallást és politikát azonosító ultramontan katho- 
likusok pártja, a jezsuiták által sugalmazott , centrum". E párt min- 
den politikai ténykedéseért a protestans Németországon árt kiván. 
A jezsuita-rendet kitiltó törvényt sehogy se sikerül megváltoztatnia, 
s a kormánynak, mely iránt pedig barátságot mutat, ismételve meg- 
lepetéseket szerez. Ilyen meglepetés volt a gyarmatügyi költségvetés 
el nem fogadása is. A socialdemokratákkal, az internationalistákkal 
szövetkezett a kormány ellen. Fizért a kormány feloszlatta a biro- 
dalmi gyülést és új választást rendelt el, mi meg is történt és habár 

a centrum nem apadt, sőt 100-ról 108-ra növekedett, de szövetsé- 
gesei a socialdemokraták, kik eddig 80 tagot számitottak, csaknem 
feleszámban — 43-an kerülnek vissza a birodalmi gyűlésbe. Vallá- 
silag is örvendetes, hogy a liberalis elemek szaporodtak, az igazi 
liberalis elemek, melyek egy ország, vagy birodalom kormányának 
mindig hűbb és természetesebb szövetségesei, az egészséges fej- 
lődésnek erősebb biztosítékai lehetnek, mint az internationalista, social- 
demokraták és a kosmopolita ultramontan-párt. 

A Íranczia katholikus egyház a szétválasztás előtt 
és után. Francziaországban az állam és egyház különválasztása előtt 
a r. kath. egyház nagy kiváltságokat élvezett; a nuntius mint a köve- 
tek idősebbje szerepelt : a hivatalos fogadtatásoknál a püspöknek min- 
den más hivatalos előtt elsőbbsége volt; az államtól négy millió frank- 
nál többet kaptak évenként a püspökök és negyven milliónál többet 
a papság: az állam tulajdonában levő székesegyházak istentisztelet 
czéljára minden kikötés nélkül a püspökök szabad rendetkezése 
alatt állottak, valamint a községi templomok is. Ezzel szemben az 
állam csak azt az előnyt élvezte, hogy részt vett a püspökök kine- 
vezésében s a pápa csak olyant nevezhetett ki püspöknek, kit az 
állami kormány is ajánlt. Az 1905. december 9-iki törvény változást 
idézett elő az egyház szervezetében, nagyobb befolyást adott a világi 
elemnek. Az istentiszteletet a katholikus gyülekezeteknek is most 
mint , association eultuelle"-eknek, mint vailási társulatoknak kell a 
törvény szerint tartaniok és mint ilyenek, az államnak be kell hogy 
magukat jelentsék. Ez . associatiók birhatják mindazokat a javakat, 
melyek a régi katholikus szervezetekhez tartoztak. S ha közöttük 
vitás kérdések merűlnének föl valamely birtokra nézve, az állam 
közbelép és annak az associatiónak ad előnyt, a melyik mellett a 
püspök szól, vagyis az ultramontan associatiónak. Az 1905-iki tör- 
vény eredménye tehát a katholikus egyházra: hogy az államsegélyt 
elvesztette, de megmaradt számára a klerikalis orthodoxia, az egy- 
házi hyerarchia. Az állam nem avatkozik többé a püspökök kine- 
vezésébe, a pápának teljes hatalmában van most a kinevezés ügye. 
Az 1906. augustusi pápai encyclika óvta a katholikusokat az új 
törvényhez alkalmazkodástól és az egyház számára is azt a jogot 
követelte, mely más társulatokra nézve fennáll. — VÉN KÖZHERASÁSI 
kormány elhatározta, hogy e jogot megadja, megengedi a pIJYÁNOS 
istentisztelet gyakorlását az 1881. és 1901-iki törvények EZ: 
Az előbbi azt kivánja, hogy két polgár jelentse be a rendőrfőnöknél 

vagy a polgármesternél a nyilvános összejövetelt. A másik megha- 
tározza a társulatok alkotásának feltételeit, vagyis közjogi helyzetét. 
E társulatoknak nincs annyi joguk, mint a mennyit az 1905-iki 
törvény a vallási társulatoknak biztosit. Az állam különböző szem- 
pontok mérlegelése után meghozta az 1907. jan. 2-iki törvényt. E 
szerint nyilvános istentisztelet tartható, akár a vallásos associatiók 
teszik meg a bejelentést, akár pedig úgy történik a bejelentés, hogy 
két világi ember tesz az iránt nyilatkozatot. De a katholikus paro- 
chiák javai visszavonhatlanúl közös jótékony intézmények számára 
esnek; a püspöki és papi lakok az állam-, vagy a községek tulaj- 
donaivá lesznek és kegyből nem adhatók át egyháziak rendelkezé- 
sére. A templomok az állam vagy a községek tulajdona lesznek, 
de legalább 1907-ben istentisztelethelyül kell hogy maradjanak. 
E haladék után más intézkedés tehető. Végűl az állam nem ismer 
egyházi hyerarchiát, hanem csupán associatiokat. Az associatio fej- 
lesztheti, vagy megváltoztathatja vallását, az állam nem bajlódik 
azzal, az állam csak assotiatiokat ismer. Szóval az 1907-iki törvény 
szerint az egyház nem tartozik többé a pápához, hanem a község- 
hez; a franczia törvény nem ismer többé egyházi hyerarchiát. 

Olaszországban ünnepélyes tüntetést rendeztek az előhaladó 
pártok a mult év végén Rómában, hogy üdvözöljék Francziaorszá- 
got abból az alkalomból, hogy az állam és egyház szétválasztását 
keresztülvitte. Costa parlamenti képviselő beszédet tartott (Giordano 
Bruno szobra előtt, ki a papok gyülöletének esett áldozatul, a szabad 
gondolkozásnak volt martyrja. Kifejezte a sokaság tapsaitól kisérve 
azt az óhaját, hogy az olasz nép is ugyanazt tegye, mit Franczia- 
ország. Egy küldöttség tisztelgett Barröre franczia követnél és tol- 
mácsolta az üdvözletet. A parlamentben ugyanazon a napon Guiliotti 
minister is e tüntetés tárgyában hozzáintézett kérdésre felelve, rokon- 
szenvét nyilvánitotta Francziaország iránt. 

Leleplezett csoda. Nápolyban a ,Liceo Moderno" nagytermében 
Arnaldo tanár számos tudósból és tanulóból álló közönség előtt utáncsinálta 
Szent Januarius hires , csodáját", kinek szobra a székesegyházban évenként 
kétszer — a nápolyiak nagy elragadtatására — vért szokott kiizzadni. Arnaldo 


az eszközöket használta és 
hőmérséklet is oly 


ugyanazok: i 
gyanazokat ugyanannyi számu gyertyát. A 


an volt, milyen a székesegyházban szokott lenni, s ime : 
! emüködése nélkül, litaniák nélkül, kiáltás és ágyudörgés 
nélkül végbemegy a csoda, a közönség mulatságára a hamis szentvér elkez- 
dett forrni. A , csodát Arnaldo Rómában is bemutatja, 


u papságnak közr 


at 

Téves nézet a keresztelésről, Az ős keresztény egyház- 
ban felnőtt korban történt a keresztelés és az új szövetség tanitása 
szerint megtérés, újjászületés s hitről való vallástétel volt azzal 
összekötve. A gyermekek keresztelésének behozatalával a keresztség 
fogalma megváltozott. A középkori keresztény egyház és azután 
némely protestans egyház is egy téves dogmát, az eredendő bűnt 
és annak a keresztelés által való eltörlését vitte be a keresztség 
fogalmába, a mi pedig semmiképp sem azonosítható Pál apostol 
ó-emberének ujjászületésével, a keresztségnek eredeti fogalmával. 
De nem erről a tévességről akarunk itt szólani. Hanem arról, hogy 
a kik a keresztséget az eredeti eszméjében veszik, közülök akárhány 
nem helyez elég fontosságot a keresztelésre. Iz akaratlanul 15 egy 
keresztény erkölcsi kötelességnek az elháritása. Mert a dolog úgy 
áll, hogy a gyermekkeresztelés behozatalával a súlypont a keresz- 
telendőről a keresztény szülőkre ment át és a vallási vagy üdv- 
mozzanat erkölcsi mozzanattá változott, hogy aztán annak kimeritése 
után ismét az első jöjjön előtérbe, mikor a megkeresztelt felnőve, 
a hitről ünnepélyesen vallást teszen. A keresztelés fontosságának 
alábbszállitása tehát az erkölcsi kötelesség rovására megy. A kercsz- 
telés ma is oly fontos, mint régen az ős egyházban, csakhogy ma 
a keresztelés ténye a szülők kötelességében határozódik s a kereszt- 
ség az egyéni oldalról társadalmivá ment át. A keresztelés ma 
egyenesen kereszténytársadalmi kötelesség. 

A kereszténységnek a zsidósághoz való viszonyáról 
Harnack ezeket irja: , Még arról is le fogunk mondani és le kell 
mondanunk, hogy bevezetőleg a zsidóságra, annak külső és belső 
helyzetére kitérjünk. Jézus tanitása néhány nagy lépéssel rögtön oly 
magasságba fog minket emelni, a melyen annak a zsidósággal való 
összefüggése meglehetősen lazának tünik fel, s a melyen általában 
a legtöbb fonal, a mely a , kortörténetbe" visszavezet, jelentékte- 
lenné válik. Ez az állítás paradoxonnak tünhetik fel önök előtt ; mert 
éppen manapság erősitgetik nyomatékosan előttünk oly arczkifeje- 
zéssel, mintha valami új fölfedezésről volna Szó, hogy Jézus tani- 
tását nem lehet megérteni, sőt általában nem lehet helyesen viszsza 
sem adni, ha nem az akkori zsidó tanokkal kapcsolatban tekintjük, 
s ezeket előzetesen elő nem adjuk. Ebben az állitásban sok igaz 
van, s az mindamellett is, mint később ki fog tünni, helytelen. De 
teljesen tévessé válik, ha azzá a kápráztató tétellé fokozódik, hogy 
az evangyélium csak mint egy kétségbeesett néptörzs vallása érthető 5 
az egy dekadens kor végső erőfeszítése, a mely miután kénytelen 


volt erről a földről lemondani, most az eget akarja megostromolni, 
s ott követel magának polgárjogot, az a miserabilismus vallása ! Csak 

az a csodálatos, hogy azok, a kik igazán kétségbeestek, nem fogad- 
ták azt el, hanem ellene támadtak; az a csodálatos, hogy a vezetők, 
a mennyire őket ismerjük, teljességgel nem hordják magukon az 
elgyöngült desperatio vonásait; a legesodálatosabb pedig, hogy lemon- 
danak ugyan e világról és annak javairól, de szentségben és szere- 
tetben olyan testvéri szövetséget alapitanak a földön, a mely az 
emberiség nagy nyomorának hadat üzen. Valahányszor az evangyé- 
liumot újra olvasom, s felette eltünődöm, mindjobban háttérbe vonulnak 
előttem azok a kortörténeti feszültségek, a melyek közt az evangyé- 
lium fogamzott és a melyekből az napvilágra jött. En nem kételke- 


dem, hogy már az alapító az embert vette szemügyre — bármily 
külső helyzetben volt is — az embert, a ki alapjában véve mindig 


ugyanaz marad, akár fölfelé, akár lefelé szálló vonalon halad, akár 
gazdagság, akár szegénység környékezi, akár erős, akár gyönge 
lelkületű. Az evangyélium szuverénitása abban áll, hogy végered- 
ményében mindezeket az ellentéteket felolvasztja, s azoknak fölötte 
áll; mert mindenkiben azt a pontot keresi föl, a mely mindezektől 
a feszültségektől mentes. Pál apostolnál ez egészen világos, mint 
egy király, úgy uralkodik bensőleg a földi dolgok és viszonyok 
fölött, s ily uralom alatt akarja ezeket látni. A dekadens korról és 
a nyomorultak vallásáról szóló fenti tétel alkalmas lehet arra, hogy 
a külső pitvarba bevezessen, talán helyesen is útal olyasmire, a mi 
kezdetben, a mi eredetileg irányadó volt ; de ha kulcs gyanánt akarna 
szolgálni magának a vallásnak megértéséhez, vissza kell utasítanunk. 
Egyébiránt az, ezzel az igényével, csak egy általános történeti divatnak 
alkalmazása, a mely persze tovább fog a történetirásban uralkodni, 
mint más divatok, mivel eszközeivel tényleg nem egy homályos dol- 
got föl lehet deriteni. De a dolog magváig nem érnek el követői, 
a kik titokban azt a reményt táplálják, hogy ilyen mag nem is létezik." 

Ángliában a ,congregationalisták" , City  Temple"-jében 
Lé eat 5A .. .. u . e ae bj § 
Campbell lelkész ,új theologiát" hirdet és e hangzatos ezimen hiá- 
nyokat tud bé az unitarius theologiának is. Egyebek közt azt álli- 
totta, hogy ,az unitarismus nagy elválasztó mélységet állitott Isten 
és ember közés, Az angol unitariusok nem késnek tévedését kimu- 
tatni. Idézik Savage-t, ki 1882-ben tartott beszédében ezt mondja : 
,Mi nem hisszük, hogy bármi elválasztó mélység lenne Isten és az 
Ő gyermekei között." Stopford Brooke-ot: , Mi egy Istenben hiszünk, 
aki tőlünk nincs végtelen távolságban." Az , új theologiának, kiin- 
duló pontja, az Isten immanentiájában való hit is, nem új. ", Jézüs 
azt tanitotta, hogy az emberek egyek lehetnek az Atyával, mikép- 
pen az Atya egy volt vele. Azért mi hiszünk egy Istenben, a ki 
nemcsak rokon hozzánk, hanem velünk is van, a ki nemcsak rajtunk 


kivűl, de bennünk is van. A Végetlen Egy incarnálja magát mi 


bennünk mindnyájunkban" — tanitotta már előbb Stopford. Brooke ; 

S még előbb Channing: , A Végetlen Isten ott van mindörökre mind- 
nyájunk körül és mindenikünkben ; a világegyetem alkotója éppen 
oly közel van hozzánk, mint a mily közel a mi életünk." Campbell 
új theologiájának minden pontjára kimutatták, hogy nem új. Kevéssé 
különbözik attól, mit Channing, Parker Tivadar és Martineau tani- 
tottak és prédikáltak. Campbellről azt mondják, hogy nem volt elő- 
iskolája. Annál meglepőbb, hogy ily nézetekre jött. De a tájékoztatás 
után, a melyet az unitariusok tettek, az ,új theologia" elnevezést 
már csak a , congregationalista felekezet" körében tarthatja jogosultnak. 

A közoktatási tárcza költségvetése és a harmadik 
egyetem. Bodley a mai Francziaországról irott könyvében mondja, 
hogy mióta a köztársaság fennáll, azóta egyetlen Pasteur, Taine, 
Renan sem ült a senatus padjain. A szellem ez előkelő képviselőit 
falusi doctorok, ügyvédek, nagyszáju ujságírók szorították ki a 
franczia törvényhozás házából. Mit mondjunk mi, a kiknek parla- 
menti színvonala sülyedését a közvélemény már annyiszor megálla- 
pította? Most a közoktatási tárcza költségvetésének letárgyalása után 
újabb okunk van arra, hogy a színvonal sülyedését felpanaszoljuk. 
A beszédek végnélküli áradatában nincs egy új, egészséges gondolat, 
a mely felvetődött volna, nincs meg még a törekvésnek az a komoly- 
sága sem, a mely a szóban forgó kérdések alapos, minden oldalú 
tanulmányozásában nyilvánúlt volna. E sivár szóáradatból Apponyi 
bevezető beszédét kell kiemelnünk, a melylyel segitségére ment a 
mindenképen beszélni óhajtó fiatal honatyáknak s adatokat és gon- 
dolatokat szolgáltatott nekik. A vita folyamán ismételten felszólalt s 
felszólalásaival bebizonyította, hogy rövid idő alatt megismerkedett 
tárczája sokoldalú ügyeivel és megszerette azokat. IEzt meg kell 
állapítanunk, mert az ország közvéleményében az a tudat kezdett 
megerősödni, hogy ő unottan, kedvetlenűl vette át a neki kiosztott 
tárczát. 

A költségvetés általános ismertetéséűl csak aúnyit jegyzünk 
meg, hogy a személyi kiadások nagyarányú növekedése miatt a 
dologi kiadások iskolák szervezésére nem növekedhettek a kivána- 
tos mértékben. Ez természetesen nem tudható be a mai kormány 
hibájáúl, mert a tanítói kar fizetését már hosszú évekkel ezelőtt 
rendezni, emelni kellett volna. A mit Apponyi teherként átvett, azt 
becsülettel meg is valósitottai Ma már az állami tanítóság fizetése 
olyan, hogy e miatt legalább nem kell szégyenkeznünk a nyugati 
mivelt államok közvéleménye előtt. Egy dolog azonban van, a miben 

nem érthetünk egyet a törvényjavaslat elveivel. Miért tesz különb- 
séget az állami és felekezeti tanitó végfizetésében az utóbbi hátrá- 
nyára ? Ha erre az volna a felelet, hogy a nemzeti szempont okolja 
meg e különbséget, arra az a válaszunk, hogy tessék a nemzeti 
gondolat érdekében erős, meg nem kerülhető garantiákat felállítani 
s csak ott kiadni a segélyt, a hol ezek teljes erejükben érvénye- 
sülnek. De miért kisebbiteni a kifogástalan, hazafias szellemben 
működő felekezeti tanítók illetményeit, olyanokért, a kik nemzetiségi 
agitatióik miatt nem segélyt, hanem büntetést, lehetetlenné tevést 
érdemelnek ? 

A sok szónok között csak kettő akadt, a ki szóvá tette az 
állami középiskolai tanárok fizetésügyét, s követelte a Széll-féle 
javaslat életbeléptetését. A felekezeti tanárok fizetésügye szóba sem 
került. Pedig hol vannak a felekezetiek az államiak mögött, a kik 
a Tisza-féle fizetés rendezés előnyeit már 1904. elejétől élvezik ? 
Nekik eddig még csak a reményből jutott. De hát ez is valami ebben 
a méregdrága világban! 

A kultusvita szóáradatából oázisként emelkedik ki a harmadik 
egyetem kérdése. Annak idején Trefort vetette fel s Berzeviezy fel- 
újította. Úgy látszik, hogy most végre meg fog valósulni. De a 
kérdés megoldását oda nem tartozó jelentéktelen mozzanatok aka- 
dályozzák. Hol állítsák fel a harmadik egyetemet ? Pozsony, Kassa, 
Szeged, Debreczen, Temesvár versenyeznek érte, miként hajdan a 
görögök Homeros szülővárosa dicsőségeért. Mindenik fejtegeti kultu- 
ralis és pénzügyi előnyeit, küldöttségeket, memorandumokat meneszte- 


nek a miniszterhez, s az alatt telik-múlik a drága idő és az ügy szenved. 


Budapest egyetemi ifjúsága pedig ország-világ láttára rohan a szel- 
lemi öngyilkosságba. Nem az a kérdés itt, hogy melyik város 
kapja az egyetemet, hanem az, hogy egyik kapjon s majd egy pár 
év mulva kapjon a másik. Mert most már nem a harmadik, hanem 
legalább is a negyedik vagy ötödik egyetemről kellene beszélnünk, 
ha a fegyveres béke molochja nem emésztené fel minden zsirunkat. 

Minket közelebbről érdekel az a tartalmas beszéd, melylyel 


Ferenczy Géza képviselő CTE ét A ; , 
úg Géza képviselő az unitárius egyház segélyezését ,a két 
protestáns" egyházéval egy 


enlő módon a miniszter figyelmébe aján- 
otta. Alapos tanulmányra vall s elismerés. illeti érte egyházi taná- 
csoS alfiát. 

i Apponyi feleletét, melyet általános helyeslés követett, a hiteles 
országgyűlési értesítő alapján a következőkben közöljük: ,De köz- 

bevetőleg legyen szabad az általános vita során Ferenczy t. kép- 
viselőtársam által felhozott kifogásra reflectálnom, a ki azt kérdezi 
tőlem, hogy van-e abban valami czélzatosság, hogy én a prot. egy- 
házról beszélek és az unitáriusokat ezáltal mintegy kikebelezem a 
protestantismusból, vagy mintegy kétessé teszem az ő helyzetüket, 
mint bevett vallásfelekezetét. Hát én arra, hogy az unitárius egy- 
háznak viszonyát a protestantismushoz megjelöljem, jellemezzem, 
arra, hogy ezt a kérdést megoldjam és erre nézve nyilatkozatot 
tegyek, magamat illetékesnek nem érzem. Épen ennek folytán tehát, 
ha én két protestáns egyházról beszéltem, megvallom, ennek semmi 
olyan éle, semmi olyan szándéka nem lehetett, hogy én ezzel el 
akarjak dönteni egy kérdést, amelynek eldöntése egyáltalában nem 
tartozik az én illetékességemhez. Ezt végezzék el azok az egyházak 
egymás között. Az pedig magától értetődik, hogy az unitárius egy- 
házat törvényesen bevett vallásfelekezetnek ismerem és hogy ehhez 
képest fogok vele szemben eljárni. 

Az a beadvány, amelyet az az egyház az ő egyházi segélyé- 
nek állandósítására nézve hozzám intézett, az igaz, formailag még 
elintézést nem nyert, hanem ezen jogegyenlőségi elv szempontjából 
tárgyaltatik és fog — remélem — megnyugtató elintézést nyerni." 

Ez az elvi álláspont feltétlenül helyes. Hogy vajjon az unitá- 
rius vallás protestáns vallás-e, vagy nem, az nem törvényhozási, 
hanem egyháztörténeti kérdés, s mint ilyen, nem a politika, hanem 
a tudomány kérdése. Mint törvényesen bevett vallásnak megvannak 
mindama jogai, melyek a többieket illetik s minden különösebb 
emotio nélkül egyszerűen megállapítjuk, hogy a miniszter a segé- 
lyezésnél a jogegyenlőség elvét mondotta ki alapúl, a minthogy ma 
már másképp nem is tehetett volna. Vajha az elvi kijelentéseket 
mihamarább tettek 15 követnék ! (ok) 

( Ferenczy Géza országgyűlési képviselő az állami költség- 
vetés tárgyalásakor tartott beszédében, melyre a miniszter felelt, az 
unitarius egyházra nézve a többek közt ezeket mondotta : j 

, Mindenek előtt hangoztatnom kell azt a közörömet és meg- 
elégedést, a melyet a t. miniszter úr az 1848: XX. t.-cz. tényleges 
megvalósításának megkezdése által országszerte szerzett. Ennek az 
általános jellegű belső nyugtalanságnak" a megszüntetése és az 
állami segitség által a protestáns hitfelekezetek hazafias munkájának 
és további áldozatkészségének előmozdítása és mindennek intézmé- 
nyes törvények által biztosítása folytán a t. miniszter úr minden- 
esetre maradandó emléket biztosított magának protestáns hitfeleke- 
zeteink történetében. Minket — a protestánsok egy részét — bizo- 

nyos fokú aggodalom csupán azon irányban fog el, hogy úgy a 
költségvetés indoklása, mint a t. miniszter úr is, csupán , Magyar- 
országi két protestáns egyház"-ról emlékszik meg és a harmadik 
testvéregyházról — az unitariusról — mindennemű határozott kijelen- 
tést és igéretet nélkülözünk. Nem tartom szerencsésnek már a 
, Magyarországi két protestáns egyház" kifejezésnek használatát sem. 
Ennek helye lehetett az 1848: XX. t.-ez. életbeléptetése előtt és 
akkor is csak a Királyhágón inneni szoros értelemben vett magyar- 
országi részeken, még pedig azért, mert az ezt megelőző időben 
és ezen a helyen az unitárius vallás nem volt bevett vallás. Amde 
az erdélyi részekben az volt. (Itt idézi szóról-szóra a vonatkozó 
törvényeket.) 

. . . Kétségtelen tehát, hogy az ország erdélyi részeiben az unitá- 
rius vallás, mint ilyen már 350 évvel ezelőtt bevett vallás volt. Már 
most a pozsonyi országgyűlés VII. és a kolozsvári országgyűlés 
I. t.-czikke Magyarország és Erdély egyesítését, az Uniót kimondván, 
természetesen a ,magyarországi két protestáns egyház" kifejezés 
használatának jogosultsága megszünt, megszünt annál inkább, mert 
az 1848: XX. t.-cz. 1. §-a expressis verbis kijelentette, hogy ,az 
unitaria vallás a törvényesen bevett vallásnak nyilvánittatik." Mind- 
ezekből világos, hogy hazánkban nem két protestáns, hanem három 
protestáns egyházról beszélhetünk és csak ezen kifejezés használa- 
tának van jogosultsága. 

Feltételezni sem merem, hogy akár a költségvetés, akár a 
.két protestáns egyház" kifejezést használóknak a protestans jelző- 
nek az unitárius vallásra vonatkoztatása ellen volna aggodalma. De 
erre vonatkozólag is megjegyzem, hogy országos törvényeinkben a 
, protestans" kifejezés mint gyűjtő megnevezés sehol elő nem fordul. 
A történelem szerint pedig protestácziót kizárólag az ágostai evan- 
gélikus luteránusok fejtettek ki, tehát csupán nekik volna történelmi 


jogosultságok ezen elnevezés használatára. Ámde ha — a dogmai 
rokonság alapján — az élet ezen kifejezést használatba vette, s ha 


azt úgy a reformátusokra, mint az unitáriusokra kiterjesztette, és ha 
a gyakorlat szentesitette is, mint pl. a , br. Baldácsy protestáns ala- 
pitvány" elnevezés mutatja, vagy mint pl. azon tények, hogy Torda- 
Aranyos vármegyében, Abrudbányán a korábbi időben és Udvar- 
hely megyében, Fiafalván, ma is az unitáriusok és a reformátusok 
ee kae a templomot használják közös imahelyül. Hangsulyoztam, 
logy ma csak Fiatfalván, és mint pl. Csikszeredán, Vajdahunyadon 
és Előpatakon történik, hogy az unitáriusok az evangeliko-reformá- 
jö presbiterei és megyegondnokai; ha a gyakorlati élet — mon- 
án sz ily módon szentesitette és ha ezt a kifejezést itt a törvény- 
lozasban 18 használjuk: akkor nem volna jogosultsága annak, ho 
a ,protestáns" megjelölés mi űjtő Gki itári es 
7 ; ejelőlés mint gyűjtőfogalom az unitárius egyházra 
vonatkoztatása agood: ; űj 
k osi: aggodalmat okozzon. (Helyeslés). 
AZ gl 494 / 9. , ; 4 ssges 
i 18; XX. t.-ez, alapján való segélyezésre különben is 
senki sem hivatkozhatnék talán több j égő j ó 
a obb jogosultsággal, mint éppen az 

unitáriusok, a kiknek — mint emlitettem — bevett vallási minősége 
ép e törvény 1. §-án alapszik. A több mint 70.000 lelket számláló 
unitárius egyház épp oly súlyos egyházi adózások alatt nyög és épp 
oly erős, sőt tán aránylag fokozottabb áldozatokat hoz a közmi- 
velődés előmozdítására, mint protestáns testvérhitfelekezetei. 110 
anyaegyházat tart fenn egy püspök és kilencz esperes vezetése 
"alatt; Kolozsvárt közismert minta-főgymnáziumot és papnöveldét, 
Tordán és Keresztúron középiskolákat, hat- és négyosztályút tart 
fenn megfeszitett anyagi áldozattal. Az egyházfelekezeti népiskoláktól 
eltekintve, magasabb kiképzésre és különösen tanuló ifjainak a 
külföld látogatására is súlyt fektet és állandóan egy tanárjelölt, egy 
papjelölt és egy leánynövendék tanul künn Angliában, Oxfordban 
és Amerikában Cambridge-ben az ottani hitrokonok által kizárólag 
magyar unitáriusok részére létesített alapitványokon. Azt hiszem, 
minden dicsekvés nélkűl hivatkozhatik talán arra is, hogy annak 
az értékes rokonszenvnek, a melylyel a nagy angol nemzet nem- 
zetünk irányában viseltetik, erős és állandó összekötő kapcsát képezi. 
Mindezeket azonban nem azért emlitettem fel, mintha a mélyen t. 
miniszter úrnak erről tudomása nem volna, sőt nem méltányolná, 
mert hiszen hangsúlyoznom kell azt a rokonszenvet, a mely meg- 
nyilatkozik már abban, hogy az unitárius egyház segélyezését tetemes 
összeggel felemelte, valamint abban a kijelentésben is, hogy az 
unitárius egyházat az 1848: XX. törvényczik szellemének meg- 
felelőleg tovább segélyezni óhajtja, — kifejezésre juttatta. Ha 
a t. miniszter urnak ez a kijelentése azt mondja, hogy a két 
protestáns egyházzal azonos elvek szerint fog történni az unitárius 
egyház segélyezése is, ha az unitárius egyházi adózás túlterheltsé- 
gének megszűntetése, a közigazgatási költségeknek a közálladalmi 
költségbeli viselése és mindezeknek intézményes törvények általi 
biztosítása a másik két protestáns egyházzal azonos időben is fog 
megtörténni, és ha az unitárius egyháznak a többi protestáns GON 
házakéhoz hasonlóan felterjesztett, 1903., 1904. és 1906. évekbeni 
kérelmei idáig csupán a rendelkezésre álló idő korlátolt volta miatt 
nem nyertek érdemleges elintézést: akkor ezen értelmezés minden- 
esetre megnyugtatólag hat és minden aggodalmat szétoszlat. 

T. ház, mindezeket szükségesnek tartottam megjegyezni és 
elmondani azért, hogy egyuttal, a midőn szives figyelembe ajánlom, 
másfelől e kérdést nyilvántartsam a tettek idejére, és hangsulyoz- 
zam már itt, hogy a magyar unitárizmus, ha számban csekély is, 
de hazafiságban erős, tömör, összetartó, száz százalék magyar és 
főleg székely, a mely önérzetes, büszke magyar voltára, és a mely 
az ,extra Hungariam"-ot úgy forditotta magyarra, hogy Egy az 
Isten, Egy a haza." 

Állami főgymnasium Tordán. A közoktatási miniszter 
rendeletet intézett a kolozsvári tankerület kir. főigazgatójához, a 


melyben kijelenti, hogy hajlandó Tordán egy állami főgymnasiumot 

állitani, ha a megye és a város egyszersmindenkorra telket és 300.000 
koronát adnak s azután évenként a fentartásra 2000 koronát. Az 
állami főgymnasium 1908. szeptemberében nyilnék meg az ötödik 
osztálylyal. Az 1907/3. iskolai évre a tanárokat már a miniszter 
egészítené ki az állami tanári karból s 1908. septemberétől a minisz- 


ter átvenné az unitárius algymnáziumnál alkalmazott rendes tanárokat, . 


a mennyiben képesités, hazafiasság és erkölcs tekintetében megfe- 
lelnek. Egyházi képviselő tanácsunk rendkivüli ülésben tárgyalta ez 
ügyet s álláspontjának képviseletére a Kuncz Elek kir. főigazgató 
elnöklése mellett tárgyaló bizottságba kiküldte Gál Jenő, Kozma 
Ferencz, Varga Dénes és Csegezy Mihály egyházi tanácsosokat 
Érdeklődéssel kisérjük e fontos ügy továbbfejlődését. 


Főgymnasium Székelykereszturon. Az egyházi kép- 
viselő-tanács már régebben kérést intézett a közoktatási miniszterhez, 
hogy a székelykeresztúri gymnasium segélyezését foglalja szerző- 
désbe. A kérésre a napokban érkezett meg a miniszter felelete. 
Lényege az, hogy csonka gymnasium szerződés alapján való segé- 
lyezését a középiskolai törvény értelmében nem helyezheti kilátásba. 
Hajlandó azonban — a mennyiben a törvényhozás az anyagi esz- 
közöket rendelkezésére bocsátja — egy lfőgymnasiumi  czélokra 
szolgáló épület megépítésére 240000 koronát kiutalványozni, ha az 
egyház a gymnasiumnak főgymnasiummá való kifejlesztését elvben 
kimondja. Hozzá teszi azt is, hogy e kifejlesztés nem most, vagy 
a közel jövőben kötelező; ha az egyház a kifejlesztés idejét elérke- 
zettnek látja, akkor a miniszter az évi fentartáshoz szükséges költ- 
ségekhez való hozzájárulását szerződésben fogja biztositani. Ez ügyet 
it rendkivüli ilsebén tárgyalta : egyházi képviselő-tanácsunk.g A 

8ymnasiummá fejlesztés kérdésében a vélemények megoszoltak. 
Mégis úgy látszott, hogy a többség nincs ellene a kifejlesztés elvben 
való kimondásának. Hanem nehezebb kérdés az: mikor jő el ennek 
alt ? Mert ismeretes a közpénztár állapota. Évek óta deficittel küzd. 
gy ű § öle szei ő itsl ér; év is közel 30.000 K. deficittel zárul. 
de mégis úgy van kg féláget Tia sést ENE SK kozonát jin 871. HAGAÁKSRN 
E ejórseta sp keketni egg sg et Ffi kolozsv ári főgymnasiumra, 
KGLb ZT 74 EnöNke: AAN ogy 88 KÖGÖSYKÉY E fentartásához szük- 
az intézet jellege megóvása szóljáb jl. ver jé gétjA ezált 
a szókely-kereszturi igazgatóságra, bizatolt a az ten kelte tt 
relve a f, Évi zsinati Jólaakás et eláll keAsába vé kel ően, ApkkAlki 
leiratára a választ Bé rév tm Frett HAKI ARATÁS AÁet SZE A IRHÁLNÁA 

asz gadja. 
(g. k) 

a Nemzeti Nőnevelés eze- 

melyek a haladás, a kultura, élén állnak, 
volt a közoktatás nagy tévedése, mi volt a 


I Specialista eruditio, I tárgyról 
ket irja: , Azon országokban, 
át kezdik ma látni, mi 

hibája, általában, a XIX. század második felében! Túlságos nagy 
részt szabtak a tanításban a reáltudományoknak. Összeállt egy rakás 
specialista és mindenik a maga szakmájából, nem általános össze- 
függő tudást, hanem eruditiót igyekezett külön-külön becsempészni 
az újra meg újra átdolgozott tantervekbe és ezek mind rosszabbakká 
és roszabbakká váltak! Mert ha a tudományok fejlődése át is vál- 
toztatta földünknek felső, anyagi képét, anyagi mivoltát, nem ala- 
kitotta azért át az emberi észnek alkotó részeit, nem változtatta meg 
az emberi szellemet, a gyermek agyvelejét. Azt kell minden irány- 
ban fejlesztenünk, azt kell általános ismeretekkel gazdagítanunk, 
mielőtt szakképesítést adnánk neki. Meg kell tanítanunk a gyerme- 
ket arra, hogy gondolkodni, itélni, teremteni tudjon. Különben, 
ha csak emlékező tehetségét terheljük meg, kiüljük belőle a szellemi 
spontanítást, kiüljük az emberi lélek legszebb tulajdonait. S ha ez 
igaz, a kultura magas fokán álló nemzetekre nézve, mennyivel iga- 
zabb, mennyivel fonfosabb még, mi reánk, magyarokra nézve! Valaki, 
a ki előrehaladott nyugati országban nevekedett, bármily lelkesedés- 
sel és odaadó önzetlenséggel szereti is hazáját, van valami, amit 
azonnal észre kell hogy vegyen, ha hazakerül, valami a mi rend- 
kivül fájdalmasan hat az emberekkel való mindennapi érintkezésnél ; 
és pedig az, hogy még a művelt embereknél is, többnyire tökéletesen 
hiányzik nálunk a művészi érzék! Még a kiváló embereknél is, ha 
akármennyi gazdag ismeretekkel, gazdag tapasztalattal vannak meg- 
áldva, hiányzik az a hatodik érzék, a mely a lélekben összeolvasztja 
azt a sok tapasztalatot, s egygyé teszi, magával az emberrel, a lélek 
valódi gazdagságát képezi. Azon hatodik érzék, a mely a művelt 
embert tényleg kiragadja túltengő énjéből, kiragadja az önzés kez- 
detleges, elszigetelő állapotából és közlekedésbe helyezi egész ter- 
mészetes módon, embertársaival, a világegyetemmel! Azon ember, 
a ki művészi érzékkel van megáldva, nem él vakon embertársai közt, 
csakis külsőleg védekezve ellenük, vagy pedig, visszaélve velük, 
ott ahol lehet; hanem egészen természetesen objective, minden utó- 
gondolat nélkül, észreveszi, megérti, mi megy véghez a más ember 
lelkében, érdekli őt az ember, azért mert ember ! Érzékeny minden 
legkisebb, legfinomabb árnyalat iránt! Ez a valóban művelt lény 
megkülönböztető jele. Ez hiányzik nálunk. 

Pedig épen nekünk volna legtöbb szükségünk a művészi érzékre. 
Mi még elmaradott nemzet vagyunk. Nem a mi hibánk. De való az, 
hogy nekünk még mindent meg kell magunk számára teremtenünk ! 


A nemzeti élet hajnala dereng csupán előttünk ! 

Már pedig teremteni, művészi érzék nélkül teljes lehetetlen ! 
Ez épen a teremtő erő, úgy egyeseknél, mint népeknél, 

A művészi érzék megszerzésére több nemzedéknek a finomí- 
tása, kulturája, kiképzése, művelése szükséges ! 

Az iskolában kellene tehát az ifjú nemzedéket ily értelemben 
nevelni, finomítani," 

Zeller Eduard tanárságának hatvanadik évfordulóját ünne- 
pelték januárius 12.-én. Zellert 1847 jan. 12.-én hivták meg Tübin- 
genből, hol magántanár volt, theologiai tanárnak a berni egyetemre. 
Bernben éppen akkor nagy izgalom volt a conservativek közt Strauss 
Dávidnak egy irata miatt, s Zellert, kinek a neje Baur Ferdinándnak 
volt aleánya, Bernben hidegen fogadták, úgy, hogy a kereskedők, 
nejének még portékát sem akartak eladni. 1849-ben azért a hesseni 
fejedelem meghivására Marburgba ment tanárnak, de a reactio- 
nariusok itt is működtek ellene és Baurnak követőjét a thologiai 
tanszékről a philosophiaira tették át. Ebből csak a böülcselemnek 
volt haszna, mert Zellernek lehet köszönni azt a nagy és teljes 
munkát, mely tőle a görögök böleselméről 1844—-1852 közt , Die 
Philosophie der Griechen" ezimen megjelent, s melynek kilenezedik 
kiadásán ezelőtt egy évvel dolgozott. Marburgból Heidelbergbe, azután 
Berlinbe ment tanárnak, 1894-ben visszavonult s azóta munkáiból 
újabb kiadásokat rendezve, fiánál Stuttgartban él. Zeller 93 éves. 

Leibnitz és Bossuet. Leibnitzről, a nagy német böleselőről 
azt mondják, hogy a tizenhetedik száz végén kisérletet tett, hogy 
a róm. katholikus és a protestans egyházat egymással egyesitse. 
Iz ügyre vonatkozólag most egy érdekes okmány jött napfényre, 
melyet Barmi J. franczia tudós , Leibnitz et Vorganisation religieuse 
de la terre" ezimü művében közöl. Ez egy irat a hannoveri udvartól 
Leibnitzhoz 1699-ből, melyben az udvar arra inti, ,hogy ne újitsa 
meg a tárgyalást, a melyet kezdett a meaux-i püspökkel". A protes- 
tans Kurópa katholikus veszélytől tartott és XIV. Lajos nem is 
keltett a protestansokban bizalmat. 

Tolstoi és a papság. Tolstoi újabb felhivást intézett az 
oroszországi papsághoz. Megható módon kéri őket, hogy a bibliát 
nyiltan és lelkiismeretesen tanulmányozzák. Az új szövetségre nézve 
ezt mondja: ,Nem az erkölcsi törvényt, nem a hegyi beszédet és 
nem a példázatokat tanítjátok ; többet foglalkoztok az égi csodák- 
kal, előttetek nagyobb a Jézus, ha természetellenesen születik, ha 
a vizet borrá változtatja, tengeren sétál, feltámasztja a halottakat és 

maga is feltámad, s az egészet úgy tekintitek, mint az ó-szövetségi 
jövendölések beteljesülését. Az ó-szövetségre támaszkodva, nem 
hangsulyozzátok eléggé annak nagyszerü erkölcsi tanulságait, hanem 
kimutatjátok belőle, hogy Isten a világot ezelőtt hatezer évvel sem- 
miből teremtette; azután növényeket, halakat és madarakat s min- 
den egyéb állatokat szerzett; végül előállott az ember és az ő 
segítőtársa, a nő. Kimutatjátok, hogy miként választotta ki Isten 
Ábrahámot a többi népek közül, hogy kegyelmével halmozza el; 
s ennek a kegyelemnek és szövetségnek jele volt a körülmetélke- 
dés. Aztán elbeszélitek, hogy Ábrahám és utódai érdekében mily 
szőrnyü kegyetlenséget követett el az igazságos Isten a többi népe- 
ken. Majdnem az egész történet, az egyptomi tiz csapástól kezdve 
le a tűz által megemésztett lázadókig és az Ilyéssel versengő papok 
lemészárlásáig csodálatos események és borzasztó bűnök sorozata". 
Tolstoi meg van győződve arról, hogy e világra jőve, minden ember 
egyenlő a többivel, szeretni vágy s örvend, ha őt is szeretik, s 
tudja, hogy legszentebb kötelessége a tökéletesség felé törekedni. 
Az ilyen nyilt és szent öntudatra most már minő hatással lehet- 
nek ezek a rémhistoriák, a melyekkel születésétől fogva traktálják ? 
, Ilyen alakban előadva, az ó- és új-szövetség csak kárt okoz a 
serdülő léleknek, mert abban a korban mindent kritika nélkül 
elfogad, úgy, a mint neki előadják. Mindez pedig hadilábon áll 
modern ismereteinkkel, s a közönséges józan ész és az erkölcsi 
érzés törvényeit sérti"! 

A szláv szellem hatalmas képviselője még határozottabban 
érvel azok ellen a dogmák ellen, a melyeket az új-szövetségre épi- 
tenek. Röviden szólva, azt mondják nekünk, hogy üdvösségünk nem 
tőlünk függ, magunk erején folytonos javulás által azt el nem érhet- 
jük; hanem bűnös voltunk érzetében, csak egy rajtunk kivül álló 
egyén érdemei útján várhatjuk az üdvözülést. Azt mondják, hogy 
minket csak egy ártatlan ember vérehullása válthat meg. Ez a dogma 
igen alkalmas arra, hogy az ártatlan gyermek vagy a korlátolt 
ember lelkében megzavarjon és elferditsen minden egyenes, nyilt 
érzést és gondolatot. És Tolstoi nem csupán az orosz pópák tani- 
tását kárhoztatja, hanem a katholikusok, sőt még a protestansok 
tanitásait is, az egész kereszténység kebelében. 

Tolstoi azt ajánlja, hogy a reformot maguk a papok és lelké- 
szek kezdjék meg. Tolstoi kétségbe vonja, hogy a papok manapság 
valóban hitelt adnának ezeknek a dogmáknak ; de hát a sok hagyo- 

mányos hitczikk miatt oly merev és nehézkes az egyházi szervezet, 
hogy a vezetők alig hajlandók megtenni az első kisérletet. A köz- 
érzűlet aggódva kérdi: ,Mi lesz a néppel, ha többé nem hisznek 
az egyházi tanokban? Nem teremtünk-e ezáltal a mostaninál is 
rosszabb helyzetet? A népléleknek ezen az átmeneti korszakon át 
kell küzdenie magát. Ha eddig feltétlenül hitt a dogmákban, ezután 
megerősődik benső hite az Istenben és az emberi jellem szépségé- 
ben. Ott, a hol a protestansok többségben vannak, ez az átmenet, 
nagyobbrészint az egyháztól függetlenül, lassan-lassan, de feltartóz- 
hatlanul előre törve, máris megkezdődött. (RJ 

Loyson Hyacinthe a franczia katholikus püspököknek a 
muette-i kastélyban való összejövetele alkalmából levelet irt. Felidéz 
egy emléket: hogy régen egyszer Frangueville, a kastély tulajdonosa 
vendégül látta őt és hogy e kastély árnyas parkjában foglalkozott 
magában az egyházzal való szakitással. Elmondja azt is, hogy a 
főpapok asztalánál egy nemes asszony ült, a southwelli anglikán 
püspök unokhahuga, ki anglikán maradt, mint nagybátyja. Loyson 
Hyacinthe úgy gondolja, hogy a materialista vallástalanok ,bloc"- 
jával szemben a szellemi vallásosak ,bloc"-ját kell oda állitani. 
Úgy gondolja, hogy az ultramontanismusnak nagy bűne, hogy a 
szellemet az egyházban elölte, az evangelium helyébe a canon- 
jogot tette. 

Afrikában két tunisi mahomedán az izlam reformján fára- 
dozik. Meg akarják szabadítani a Korant a felesleges ismétlésektől. 
Mahomedről egy érdekes vonást idéznek emlékezetbe: Az abyssiniai 
keresztény király haláláról értesülve, ki az ő társai közűl nehányat 
vendégszeretettel fogadott volt, hiveit összehívta a medinai templomba, 
hogy imádkozzanak az uralkodó égi üdvéért. A tunisi reformatorok 
szerint a mahomedánok kezdetben gyakorolták a vallási türelmet, 
de a keresztes hadak kicsapongásai és a spanyol inguisitio üldözései 
a mahomedánokat is a keresztények ellen gyűlöletre indították és 
a Korannak fanatikus értelemben való magyarázatára. 

Hilgenfeld Adolf. A jénai egyetem, s a prot. theologia 
elvesztette egyik mesterét. Berlinben és Halléban tanult theologiát, 
s már 1847-ben a jénai egyetemhez jutott, s ott is müködött elébb 
mint magán-, s később mint rendes tanár élete végéig. A tübingeni 
theol. iskolához tartozott, a Baur-féle szabadelvü iránynak volt tán- 
torithatlan harczosa. , Historiseh Kritische Kinleitung in das Neue 
Testament" s több más önálló művel, s , Zeitschrift für wissenschaft- 

liche Theologie" szerkesztésével gazdagitotta a theologiai tudományt. 
Elt 84 évet. Emlékbeszédet felette Nippold, a jénai egyetem eme 
másik jelese mondott. 

Gyászhirek : Szentmihályi Varga Zsigmond, nyug. unitárius 
lelkész, 48-as honvédtüzér, jan. 2.-án Szentábrahámon, életének 
84.-ik évében jobblétre szenderült. Kilencz gyermeke, köztük Varga 
Ödön kir. adópénztárnok, gyászolja elhunytát. — Gyulay Etelka 
özv. Tóth Károlyné úrnő N.-Szebenben érzékeny veszteséget szen- 
vedett [lonka leányának 17.-ik évében történt kimulásában. Gyulay 
László gondnokunk unokáját vesztette a korán letört virágban. — 
Egerbegyi Grúz István, nyug. kir. táblai biró, jan. 10.-én életének 
T9.-ik évében Marosvásárhelyt elhalt. Grúz Albert nyug. m. kir. 
államtitkár testvérét s az unitárius egyház egy buzgó és áldozat- 
kész tagját vesztette benne. —  Kissolymosi Sebes Pál ministeri 
tanácsos, nyug. posta- és távirda-főigazgató, febr. 7.-én Budapesten 
életének 75.-ik évében bevégezte pályafutását. Özv. Sebes Pálné, 
Macher Emilia férjét, Gál Miklósné, toroczkószentgyörgyi pap neje, 
Borbély Sándorné, váczi siketn. int. igazgató neje s testvéreik az 
édes apát fájlalják az elköltözöttben s a budapesti egyházközség 
egy kiváló tagját. Teteme Toroczkóra szállittatott s ott helyeztetett 
végnyugalomra. — Borbély Lajos tordai birtokos, életének 67.-ik, 
házasságának 35.-ik évében jan. 20.-án megszünt élni. Józan Miklós 
budapesti unitar. lelkész nevelő apját gyászolja az elköltözöttben. 
— Nagy György kolozsvár-városi hivatalnok s egyh.-tanácsos febr. 
2.-án, életének 66.-ik évében meghalt. Nagy Johanna, Dencz Adolfné 
honv. minist. irodaigazgató neje édes apját siratja az elhalálozottban. 
— Özv. Farnos Elekné, sz. Papp Ágnes életének 59.-ik évében febr. 
5.-én Budapesten kiszenvedett. Papp Eszter, dr. Boér Jenő tövisi 
vasuti főorvos neje és Papp Farkas, kolozsvári kir táblai biró test- 
vérüket vesztették benne. Kolozsvárt helyeztetett végnyugalomra a, 
családi sirboltba. — Dr. Boér Jenő, tövisi vasuti főorvos életének 
60-ik, boldog házasságának 32-ik évében megszünt élni. Kövesdi 
Boér Jenőné, szül. Papp Eszter a jó férjet és gyermekei a jóságos 
apát, dr. Papp Samu budapesti orvos, Papp Farkas kolozsvári kir. 
táblai bíró sógorukat gyászolják az elhunyt derék férfiben. — Sán- 
dor Gergely abásfalvi lelkész februárius 15.-én kiszenvedett. Sándor 
Mózes udvarhelymegyei nyug. tanfelűgyelőnek és Sándor Aron 
kadácsi lelkésznek volt a testvére. 

Adakozás a kolozsvári egyházközség templom-tornya 
úijraépitésére. 
(XIX—XX. közlemény.) 


Engel Gáborné, H. Haller Kornélia . . . 20 K. 
Dr. Caltty  KNUÉS 2 sa ázat TV KE LEE LALÉNEB 
Sinczky Julia . datánái tás zt azét ása ee AAN 


1—XX. közl. összesen: 6333 korona. 


szolgáljanak e nemes adományok buzditásul a további adako- 
zásra, hogy az egyházközség már fülépitett templomtornya költségeit 


fedezhesse. Kz adományokért hálás köszönet! 
Az egyházközség előljárósága nevében : 
Kolozsvárt, 1907 februarius hó. 


PéreRri DÉNEs, 
unitarius pap. 

Adományok a marosvásárhelyi templom épitésére. 
(IV. Közlemény.) 


Sebes Pál 176. számu gyűjtőivén Budapestről 4 korona. 

Gvidó Béla 283. számu gyűjtőivén Dicsőszentmártonból 2 korona. 

Dicsőszentmártoni egyházközség 284. számu gyűjtőivén Egyházközség 
5 korona, Községi Hitelszövetkezet 1 korona, Unitarius Dalkör 2 korona. 
Együtt 8 korona 

Dr. Kozma Jenő Maros-Vásárhelyről 50 korona. 

Németh István 267. számu gyűjtőivén: Németh István 2 kor., Czupor 
Ferencz, Létai József, Czupor János, Ugray Zsigmond, Kerekes István 1—1 
korona Toroczkóról. Együtt 7 korona. 

Toroczkói egyházközség 268. számu gyűjtőivén: Egyházközség pénz- 
tára 20 korona, Botár János 2 korona, Botár János, Czupor Ferencz, Bartók 
Simon, Székely János, Jáni János, Pál András, Karaki Márton, Borbély 
István, ifj. Vajda József, id. Kelemen Ferencz, Lakatos Miklós, özv. Kele- 
men Ilona, Jakab József, Simándi Andor, Kerekes István, Botár István, Kriza 
István, Kriza Gergely, Kerekes Ferencz, ifj. Király István, Vernes János, 
Vernes Ferencz 1—1 korona, Botár János kőf., Tobis Ferencz 50—50 fill., 
Veres György, Székely József csorgó, Király József 40—40 fillér, Székely 
János 20 fillér. Együtt 46 korona 40 fillér. 

Dr. Bedő Albert Budapestről 25 korona. 

Biás István Maros-Vásárhelyről 18 korona. 

Égeni Jánostól, a csókfalvi ifjuság műkedvelő előadása tiszta jöve- 
delme 14 korona 26 fillér. 

Kádár József gyűjtése. Ő és neje 2 —2 korona, Kádár Ilonka és Juliska 
1 korona Désről. Együtt 5 korona. 

Csongvay Lajos 456. számu gyűjtőivén másodszor 150 korona Maros- 
Vásárhelyről. 

Csifó Salamon 235. számu gyűjtőivén: Erdélyi bank 20 korona, Első 
magyar ált. bizt. társ. főügyn. 10 korona, Magyar leszámitoló és pénzváltó- 
bank erdélyrészi fiókja 10 korona, Csifó Salamon 2 korona Kolozsvárról. 
Együtt 42 korona. 

I1—VI. közlemény összesen 2282 korona 84 fillér. 

A fennebbiekben az áldozatkész lelkek és szivek megnyilatkozását 
hálás köszönettel nyugtázom egyházközségem nevében. Még többektől remény- 
nyel várjuk kibocsájtott gyűjtőiveinknek kegyes adományaikkal való vissza- 
juttatását. Vajha lenne nekünk a mi hitünk szerint. 

Maros-Vásárhely, 1907. februárius 5 


2. 


KELEMEN ÁALBERT 


lelkész és ideiglenes pénztárnok, 

A Hódmezővásárhelyen épitendő unitarius templomra tett kegyes 
adományok. 


(V. Közlemény.) 


Józan Miklós utján Oxfordból . . . . 422 kor. 18 fill. 
Magyarországi Unitárius Egyház. . . 400 , — , 
Sándor János 113. sz. gyűjtőivén (Sz.- 
Keresztur) : Sándor János 5 kor., Bara- 
bás Lajos 3 kor., Gombos Sámuel, dr. 
Szolga Ferencz, Gálfalvi Sámuel, Nagy 
Béla, Nagy Lajos, dr. Jankovich Pál, Pap 
Mózes 2—2 kor., Derzsi Zoltán, Lőrin- 


czi, István 1—1 Kor Összesén 4sía as kü edd 
Hegedüs  ZSÓÍA. 02 sra is zeuss ék SRE 
Vajnai Jánosa: szása csk tte 4 ám  SEa 
Dr., Ormos Jenö). zola "e RLE ETL § 
Dr. Barabás József s sal A Jössz Gát KKE 
Pásztor. ÍSÍVÁN , : sera uz zo aő ál ASSÁÉ dala 
Hivek persely-Dénze . . sas sag dr al S ENŐ 
Hódmezővásárhelyi Népbank . . . . 10 n — 9, 
Tóth: Mihály: a 5. See et] — 
Markó Sándor, Kristó János, Szőke Jó- 

zsef 2—2 kor. Összesen . . . . . ege g-t 
Juhász Imíró ss: usa ss, ESRÉSÉB BG ks 
Telkes Jenő 239. sz. gyüjtőivén (Sze- 
ged): Jakabovits Mór 1 kor., Kiss Arnold 
2 kor., Arnald Nándor 8 kor. Összesen Ő sz ESMÉS 
Az első-negyedik közlemény összege 2897 , 60 , 
E közlemény összege ,. . . . . . . 1111. , 8818; 


Összesen 4008 kor. 98 fill. 
A nemesszívü adakozóknak hálával mond köszönetet : 


Hódmezővásárholy, 1907. januárius hó 30. 


BARABÁS ISTVÁN 


unitarius lelkész, 


elesett ret ás Zs ell 


